
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 653 

5 Μαΐου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κατάρτιση του Οργανισμού Εσωτερικής Υπηρεσίας 


του Νομικού Προσώπου «Ενιαίος Δημοτικός Παιδι¬ 
κός Σταθμός Σκύδρας» Νομού Πέλλας. 1 

Τροποποίηση του Οργανισμού Εσωτερικής Υπηρε¬ 
σίας του Δήμου Συκεών Νομού Θεσσαλονίκης. 2 


ΑΠΟΦΑΣΕΙΣ 

Αριθ. 2494 (1) 

Κατάρτιση του Οργανισμού Εσωτερικής Υπηρεσίας του 
Νομικού Προσώπου «Ενιαίος Δημοτικός Παιδικός 
Σταθμός Σκύδρας» Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 2880/2001 (ΦΕΚ 
9/Α730.1.2001) πρόγραμμα «Πολιτεία» για τη μεταρρύθ¬ 
μιση και εκσυγχρονισμό της Δημόσιας Διοίκησης και άλ¬ 
λες διατάξεις. 

2. Τις διατάξεις του άρθρου 12 του Ν. 1188/1981 (ΦΕΚ 
107/Α'/1981) για την κύρωση του Κώδικα περί καταστάσε- 
ως προσωπικού των Οργανισμών Τοπικής Αυτ/σης. 

3. Τις διατάξεις του άρθρου 9 του Ν. 2503/1997 (ΦΕΚ 
107/Α71997) για τη διοίκηση, οργάνωση, στελέχωση της 
περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις. 

4. Τις διατάξεις του Ν. 1431/1984 (ΦΕΚ 46/Α71984) για 
ρύθμιση θεμάτων φορέων κοινωνικής πρόνοιας - παιδικής 
προστασίας και άλλες διατάξεις. 

5. Τις διατάξεις του άρθρου 26 παρ.3του Ν. 2819/2000 
(ΦΕΚ 84/Α72000) για την ίδρυση εταιρείας «Ολυμπιακό 
χωριό 2004 Α.Ε.» προστασία ολυμπιακών συμβόλων και 
σημάτων και άλλες διατάξεις. 

6. Τις διατάξεις του Ν. 2190/1994 (ΦΕΚ 28/Α71994) για 
τη σύσταση ανεξάρτητης αρχής για την επιλογή προσω¬ 
πικού και ρύθμιση θεμάτων διοίκησης, όπως ισχύει με τις 
τροποποιήσεις του. 

7. Τις διατάξεις των Π.Δ/των: 50/2001 (ΦΕΚ39/Α72001) 
για τον καθορισμό προσόντων διορισμού σε θέσεις φο- 
ρέωντου δημόσιου τομέα, 37α/1987 (ΦΕΚ 11/Α71987) για 
τη μερική επέκταση διατάξεων που ισχύουν για τους δη¬ 


μοσίους υπαλλήλους των άλλων νομικών προσώπων δη¬ 
μοσίου δικαίου και στους υπαλλήλους των ΟΤΑ και προ¬ 
σαρμογή στιςρυθμίσειςτουΝ. 1586/1986 καιτου 22/1990 
(ΦΕΚ 7/Α71990) για τη μερική επέκταση διατάξεων που 
ισχύουν για τους δημοσίουςτων Ο.Τ.Α., όπως ισχύουν κά¬ 
θε φορά. 

8. Τις διατάξεις των άρθρων 26, 198, 203 του 410/1995 
Π.Δ/τος (Δ.Κ.Κ.), όπως ισχύουν. 

9. Τις 2813/3.6.1987 (ΦΕΚ 22/Α71987) και Γ2β/5466/ 
5.12.1988 (ΦΕΚ 900/Β/1998) αποφάσεις των Υπουργών 
Προεδρίαςτης Κυβέρνησης και Υγείας, Πρόνοιας και Κοι¬ 
νωνικών Ασφαλίσεων σχετικά με την αντιστοιχία οργανι¬ 
κών μονάδων διαφορετικής ονομασίας ιδρυμάτων κοινω¬ 
νικής πρόνοιας, που εποπτεύονται από το Υπουργείο 
Υγείας-Πρόνοιας προς τις διευθύνσεις, τμήματα και αυ¬ 
τοτελή γραφεία και τον καθορισμό των κλάδων προϊστα¬ 
μένων των μονάδων αυτών. 

10. Την αριθ. 20427/24.12.2001 (ΦΕΚ61/τ.Β724.1.2002) 
απόφασή μας με την οποία συστήθηκε δημοτικό νομικό 
πρόσωπο με την επωνυμία «Ενιαίος Δημοτικός Παιδικός 
Σταθμός Σκύδρας». 

11. Την αριθμ. 27/2003 απόφαση του Διοικητικού Συμ¬ 
βουλίου του Νομικού Προσώπου «Ενιαίος Δημοτικός Παι¬ 
δικός Σταθμός Σκύδρας», με την οποία καταρτίσθηκε ο 
Οργανισμός Εσωτερικής Υπηρεσίας. 

12. Την αριθμ. 254/2003 απόφαση του Δημοτικού Συμ¬ 
βουλίου Σκύδρας, με την οποία εγκρίθηκε ο Ο.Ε.Υ. του 
νέου Νομικού Προσώπου. 

13. Την αριθ. 1/30.1.2004 (θέμα 3ο) σύμφωνη γνώμη του 
Υπηρεσιακού Συμβουλίου Κρίσης Δημοτικών Υπαλλήλων 
Ν. Πέλλας. 

14. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γ ραφείων των υπηρε¬ 
σιών της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του Ενιαίου Δημοτικού Παιδικού Σταθμού Σκύδρας Νο¬ 
μού Πέλλας κατά τα οριζόμενα στην 27/2003 απόφαση 
του Διοικητικού Συμβουλίου του Νομικού Προσώπου, στη 
254/2003 απόφαση του Δήμου Σκύδρας και την αριθ. 
1/30.1.2004 (θέμα 3ο) σύμφωνη γνώμη του Υπηρεσιακού 
Συμβουλίου Κρίσης Δημοτικών Υπαλλήλων Ν. Πέλλας ο 
οποίος έχει ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΝΟΜΙΚΟΥ ΠΡΟΣΩΠΟΥ «ΕΝΙΑΙΟΣ ΔΗΜΟΤΙΚΟΣ 
ΠΑΙΔΙΚΟΣ ΣΤΑΘΜΟΣ ΣΚΥΔΡΑΣ» 

Άρθρο 1 

Διάρθρωση υπηρεσιών 

1. Ο Ε.Δ.Π.Σ. Σκύδρας λειτουργεί ως Ν.Π.Δ.Δ. σύμφω¬ 
να με το άρθρο 203του Π.Δ. 410/1995 (Δ.Κ.Κ.) καιτοΦΕΚ 
61/τ.Β'/24.1.2002 σε επίπεδο Διεύθυνσης και είναι δυνα¬ 
μικότητας 175 νηπίων. 

2. Η Διεύθυνση του Ε.Δ.Π.Σ. Σκύδρας αποτελείται από: 

α) Τμήμα Προσχολικής Αγωγής 

(1) Τμήμα Προσχολικής Αγωγής Σκύδρας 

(2) Τμήμα Προσχολικής Αγωγής Καλυβιών 

(3) Τμήμα Προσχολικής Αγωγής Σεβαστιανών 

β) Τμήμα Διοικητικού-Οικονομικού. 

Άρθρο 2 

Αρμοδιότητες Διεύθυνσης και Τμημάτων 

1. Η Διεύθυνση εποπτεύει, συντονίζει και κατευθύνει το 
παιδαγωγικό έργοτου Σταθμού και γενικά μεριμνάγιατην 
εύρυθμη λειτουργία του σύμφωνα με τον ισχύοντα κανο¬ 
νισμό. 

2. Το Τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 

3. Το Τμήμα Διοικητικού-Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

α) Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

β) Το παιδαγωγικό υλικό και τον πόσης φύσεως εξοπλι¬ 
σμό. 

γ) Τις απαραίτητες εργασίες για την επισκευή και συ¬ 
ντήρηση των κτιρίων. 

δ) Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

7. Συνεργάζεται αρμονικά με το Τμήμα Διοικητικού - Οι¬ 
κονομικού το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία τα του Σταθμού 
και η επίτευξη των σκοπώντου. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του σταθμού. 

Άρθρο 4 

Καθήκοντα Προϊσταμένου 
Τμήματος Προσχολικής Αγωγής 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 


2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. 

4. Εισηγείται στη Διεύθυνση, τις ανάγκες του Τμήματος 
σε προσωπικό και πόσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου 
Τμήματος Διοικητικού-Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

Επιμελείται την εκκαθάριση καιπληρωμή κάθε δαπάνης 
και εκδίδει τα σχετικά εντάλματα πληρωμών. 

2. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 

3. Συνεργάζεται με το Διευθυντή για την κατάρτιση του 
προϋπολογισμού - απολογισμού - ισολογισμού. 

4. Τηρεί όλα τα απαραίτητα βιβλία. 

Άρθρο 6 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

1. Μόνιμο Προσωπικό 

α) ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις: 2 

Βαθμός: Δ' - Α' 

β) ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: 10 

Βαθμός: Δ' - Α' 

γ) ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις: 1 

Βαθμός: Δ' - Α' 

δ) ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις: 1 

Βαθμός: Δ' - Α' 

ε) ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις: 1 

Βαθμός: Δ' - Α' 

στ) ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις: 9 

Βαθμός: Δ' - Α' 

ζ) ΚΛΑΔΟΣ ΔΕ 32 ΟΔΗΓΩΝ 
Θέσεις: 1 

Βαθμός: Δ' - Α' 

η) ΚΛΑΔΟΣ ΔΕ 32 ΜΑΓΕΙΡΩΝ 
Θέσεις: 5 

Βαθμός: Δ' - Α' 

θ) ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: 8 

Βαθμός: Ε' - Β' 

2. Τακτικό προσωπικό προσωποπαγών θέσεων 
α) Μόνιμο Προσωπικό 

(1) ΤΕ ΒΡΕΦΟΝΗΠΙΟΚΟΜΙΑΣ 
Θέσεις: 4 

(2) ΥΕ ΜΑΓΕΙΡΩΝ 
Θέσεις: 2 

(3) ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: 2 

β) Προσωπικό με σύμβαση ιδιωτικού δικαίου αορίστου 
χρόνου 

(1) ΥΕ 14 ΜΑΓΕΙΡΩΝ 
Θέσεις: 1 

(2) ΥΕ 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις: 1 

3. Εποχιακό προσωπικό 

ΤΕ ΒΡΕΦΟΝΗΠΙΟΚΟΜΙΑΣ 
Θέσεις: 4 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός), αν υπάρχουν, μετα- 
τρέπονται μόλις κενωθούν με οποιοδήποτε τρόπο σε θέ¬ 
σεις κλάδου ΤΕ9 Βρεφονηπιοκόμων σύμφωνα με τις δια¬ 
τάξεις του άρθρου 35 Ν. 2646/1998. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενοι της Διεύθυνσης Παιδικού 
Σταθμού και του Τμήματος Προσχολικής Αγωγής επιλέ¬ 
γονται από τους κλάδους ΠΕ Νηπιαγωγών (προσωρινώς), 
ΤΕ Νηπιαγωγών (προσωρινώς), ΤΕ Βρεφονηπιοκομίας 
καιΤΕ9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Τμήματος Διοικητικού - Οικονομι¬ 
κού επιλέγεται υπάλληλος του κλάδου ΤΕ 17 Διοικητικού 
- Λογιστικού, ΔΕ Διοικητικού - Λογιστικού και ΔΕΙ Διοικη¬ 
τικού -Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

1. Οιπροβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

2. Η κατανομή του προσωπικού στις Διευθύνσεις - Τμή¬ 
ματα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκες των υπηρεσιών, τα 
προσόντα των υπαλλήλων, την πείρα και τις γνώσεις αυτών 
σε ειδικά αντικείμενα, κατά την οποία κατανομή θα εξετά¬ 
ζονται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διαμονής κ.λπ.). 

3. Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του Προέδρου του Δ.Σ. οι κρινόμενοι από 
το αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον κα¬ 
τά βαθμό αρχαιότερο υπάλληλο της αυτής υπηρεσίας. 

4. Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

ΑΚΡΟΤΕΛΕΥΤΙΟ ΑΡΘΡΟ 

Από τη ψήφιση του παραπάνω Οργανισμού Εσωτερι¬ 
κής Υπηρεσίας δεν προκαλείται καμία δαπάνη σε βάρος 
του προϋπολογισμού τρέχοντος οικονομικού έτους του 


Ε.Δ.Π.Σ. Σκύδρας, για δε τα επόμενα οικονομικά έτη, το 
ύψος της δαπάνης θα ανέλθει στο ποσό των 273.590 ευρώ. 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 24 Μαρτίου 2004 
Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 39264/03 (2) 

Τροποποίηση του Οργανισμού Εσωτερικής Υπηρεσίας 
του Δήμου Συκεών Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις: α) Των άρθρων 3 και 12 του Ν. 1188/ 
1981 «Περί κυρώσεως του Κώδικος, περί καταστάσεως 
προσωπικού οργανισμών εσωτερικής υπηρεσίας», όπως 
τροποποιήθηκε με το άρθρο 8 παραγρ. 5 του Ν. 2307/1995 
«Προσαρμογή νομοθεσίας Υπουργείου Εσωτερικών στις 
διατάξεις για τη Νομαρχιακή Αυτοδιοίκηση και άλλες δια¬ 
τάξεις», β) Τις διατάξεις της παραγρ. 12 του άρθρου 18 
του Ν. 2503/1997, όπως τροποποιήθηκε με τις όμοιες της 
παραγρ. 9 του άρθρου 18 του Ν. 2539/1997, γ) του άρ¬ 
θρου 27 του Ν. 2081/1985 με το οποίο προστίθεται το άρ¬ 
θρο 29Α στο Ν. 1558/1985 «Κυβέρνηση και Κυβερνητικά 
Όργανα» καιγ) Του άρθρου 106 του Δημοτικού και Κοινο¬ 
τικού Κώδικα (Π.Δ. 410/1995). 

2. Του Π.Δ. 50/2001 «Καθορισμός προσόντων διορι¬ 
σμού σε θέσεις φορέων του δημόσιου τομέα». 

3. Την αριθ. 42.592/16.12.1997 απόφαση του Γενικού 
Γραμματέα Περιφέρειας Κεντρικής Μακεδονίας με θέμα 
«Κατάρτιση του Οργανισμού Εσωτερικής Υπηρεσίας 
του Δήμου Μηχανιώνας», που δημοσιεύθηκε στο Φ.Ε.Κ. 
1179/Β/30.12.1997. 

4. Τις αριθ. 313 και 407/2003 αποφάσεις του Δημοτικού 
Συμβουλίου Συκεών, με την οποία τροποποιείται ο Οργα¬ 
νισμός Εσωτερικής Υπηρεσίας του Δήμου αυτού. 

5. Τη γνώμη του υπηρεσιακού συμβουλίου των υπαλλή¬ 
λων Ο.Τ.Α. Νομού Θεσσαλονίκης (πλην Δήμου Θεσσαλο¬ 
νίκης), όπως διατυπώθηκε στο πρακτικό συνεδρίασης 
του 3/2003, για την τροποποίηση του Οργανισμού Εσω¬ 
τερικής Υπηρεσίας του Δήμου Συκεών. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής “Με εντολή Γενικού Γραμματέα” αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύθηκε στο 
Φ.Ε.Κ. 1339/τ.Β'/6.11.2000, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Συκεών Νομού Θεσσαλονίκης, κατά τα οριζό¬ 
μενα στις αριθ. 313 και 407/2003 αποφάσεις του Δημοτι¬ 
κού Συμβουλίου και τη γνώμη αριθ. 3/2003 του Υπηρεσια¬ 
κού Συμβουλίου Προσωπικού Ο.Τ.Α., ο οποίος, διαμορ¬ 
φώνεται ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥΣΥΚΕΩΝ 
Άρθρο Ιο 

Οργάνωση του Δήμου 

Η οργάνωση του Δήμου περιλαμβάνει: 

1. - Τον τομέα Διοίκησης 

2. - Τη Δ/νση Διοικητικών και Οικονομικών Υπηρεσιών 

3. - Τη Δ/νση Τεχνικών Υπηρεσιών 

4. - Τη Δ/νση Περιβάλλοντος 

5. - Τη Διεύνθυνση Δημοτικής Αστυνομίας 

6. - Το Αυτοτελές Γραφείο Τύπου και Δημοσίων Σχέ¬ 
σεων 

7. - Το Αυτοτελές Γραφείο Κοινωνικής Πολιτικής και 
Πρόνοιας 

8. - Το Αυτοτελές Γραφείο Προγραμματισμού και ανά¬ 
πτυξης. 

Άρθρο 2ο 

Συγκρότηση της Υπηρεσίας του Δήμου 

1. ΔΙΟΙΚΗΣΗ 

Ο τομέας Διοίκησης περιλαμβάνει τα εξής γραφεία: 

1) - Γ ραφείο Δημάρχου 

2) - Γ ραφεία Ανπδημάρχων 

3) - Γ ραφείο Γ ενικού Γ ραμματέα του Δήμου 

4) - Γ ραφείο Ιδιαίτερου Γ ραμματέα Δημάρχου 

5) - Γραφείο Ειδικών Συμβούλων, Ειδικών Συνεργατών 
και Επιστημονικών Συνεργατών 

6) - Γ ραφείο Νομικής Υπηρεσίας 

2. Δ/ΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Η Διεύθυνση Διοικητικών και Οικονομικών Υπηρεσιών 
συγκροτείται από το γραφείο Διευθυντού και τα κατωτέ¬ 
ρω τμήματα και μη αυτοτελή γραφεία αυτών. 

Α'ΤΜΗΜΑΔΙΟΙΚΗΣΗΣ ΚΑΙ ΠΡΟΣΩΠΙΚΟΥ 

Το τμήμα Διοίκησης και Προσωπικού περιλαμβάνει τα 
εξής γραφεία: 

1) - Γ ραφείο Προϊσταμένου Τμήματος 

2) - Γ ραφείο Προσωπικού (τακτικού και εκτάκτου) 

3) - Γ ραφείο Πρωτοκόλλου - Διεκπεραίωσης και Αρχεί¬ 
ου 

4) - Γ ραφείο Δημοτικού Συμβουλίου - Δ.Ε. και Συνοικια¬ 
κών Συμβουλίων 

5) - Γ ραφείο Παιδείας και Νεολαίας 

6) - Γ ραφείο Ραδιοτηλεγραφητών 

7) - Γ ραφείο Ενημέρωσης και πληροφόρησης του πολί¬ 
τη 

8) - Γ ραφείο Δημοτικών Επιμελητών (κλητήρων) 

Β' ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

Το τμήμα Δημοτικής Κατάστασης περιλαμβάνει τα εξής 
Γ ραφεία: 

1) - Γ ραφείο Προϊσταμένου Τμήματος 

2) - Γ ραφείο Δημοτολογίων και εκλογικών θεμάτων 

3) - Γ ραφείο Μητρώων Αρρένων και Στρατολογίας 

4) - Γ ραφείο Ληξιαρχείου και Πολιτικών Γ άμων 

Γ ΤΜΗΜΑ ΟΙΚΟΝΟΜΙΚΟ 

Το οικονομικό τμήμα περιλαμβάνει τα εξής Γ ραφεία: 

1) - Γ ραφείο Προϊσταμένου Τμήματος 

2) - Γ ραφείο Προϋπολογισμών και Απολογισμών 

3) - Γ ραφείο Εκκαθάρισης δαπανών και Λογιστηρίου 

4) - Γ ραφείο Δημοτικών Εσόδων και Δημοτικής περιου¬ 
σίας 

5) - Γ ραφείο Ειδικής Ταμειακής Υπηρεσίας 

6) - Γ ραφείο Προμηθειών Γ ενικά 

3. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

Η Διεύθυνση Τεχνικών Υπηρεσιών συγκροτείται από το 
γραφείο Διευθυντού και τα κατωτέρω τμήματα και μη αυ¬ 
τοτελή γραφεία αυτών. 

Α' ΤΜΗΜΑ ΜΕΛΕΤΩΝ ΚΑΙ ΕΡΓΩΝ 

Το τμήμα μελετών και έργων περιλαμβάνει τα εξής γρα¬ 
φεία: 

1) - Γ ραφείο Προϊσταμένου τμήματος 

2) - Γ ραφείο Μελετών 

3) - Γ ραφείο Κατασκευών και συντήρησης 

4) - Γ ραφείο Ηλεκτρομηχανολογικών Εφαρμογών 


5) - Γραφείο Μηχανοργάνωσης και Τεχνολογικού εξο¬ 
πλισμού 

6) - Γ ραφείο Αντιμετώπισης εκτάκτων αναγκών 

Β'ΤΜΗΜΑ ΣΧΕΔΙΟΥ ΠΟΛΗΣ ΚΑΙ ΚΤΗΜΑΤΟΛΟΓΙΟΥ 
Το τμήμα σχεδίου πόλης και κτηματολογίου περιλαμ¬ 
βάνει τα εξής γραφεία: 

1) - Γ ραφείο Προϊσταμένου τμήματος 

2) - Γ ραφείο Πολεοδομικών Μελετών και Εφαρμογής 
Σχεδίου Πόλης 

3) - Γ ραφείο Τοπογραφικών Μελετών και Κτηματολογί¬ 
ου 

4. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

Η Διεύθυνση Περιβάλλοντος συγκροτείται από το γρα¬ 
φείο Διευθυντού και τα κατωτέρω τμήματα και μη αυτο¬ 
τελή γραφεία αυτών. 

Α'ΤΜΗΜΑ ΚΑΘΑΡΙΟΤΗΤΑΣ 

Τ ο τμήμα καθαριότητας περιλαμβάνει τα εξής γραφεία: 

1) - Γ ραφείο Προϊσταμένου τμήματος 

2) - Γ ραφείο Καθαριότητας 

3) - Γ ραφείο Κίνησης Οχημάτων 

4) - Γραφείο Ηλεκτρομηχανολογικού - Επισκευής και 
συντήρησης 

5) - Γ ραφείο Αποθήκης εν γένει υλικού του Δήμου 
Β'ΤΜΗΜΑ ΠΡΑΣΙΝΟΥ 

Τ ο τμήμα πρασίνου περιλαμβάνει τα εξής γραφεία: 

1) - Γ ραφείο Προϊσταμένου τμήματος 

2) - Γ ραφείο Κήπων και Δενδροστοιχιών 

3) - Γ ραφείο Μελετών Κοινοχρήστων χώρων - Προστα¬ 
σίας Περιβάλλοντος και Αλσών 

5. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Η Διεύθυνση Δημοτικής Αστυνομίας συγκροτείται από 
το γραφείο Διευθυντού και τα κατωτέρω τμήματα και μη 
αυτοτελή γραφεία αυτών. 

Α' ΤΜΗΜΑ ΕΙΔΙΚΟΥ ΕΝΣΤΟΛΟΥ ΠΡΟΣΩΠΙΚΟΥ 
Β' ΤΜΗΜΑ ΕΠΙΣΤΗΜΟΝΙΚΟΥ ΚΑΙ ΥΠΟΣΤΗΡΙΚΤΙΚΟΥ 
ΠΡΟΣΩΠΙΚΟΥ 

Το τμήμα επιστημονικού και υποστηρικτικού προσωπι¬ 
κού περιλαμβάνει και το γραφείο αδειών λειτουργίας κα¬ 
ταστημάτων υγειονομικού ενδιαφέροντος. 

6. ΑΥΤΟΤΕΛΕΣ ΓΡΑΦΕΙΟ ΤΥΠΟΥ ΚΑΙ ΔΗΜΟΣΙΩΝ 
ΣΧΕΣΕΩΝ 

7. ΑΥΤΟΤΕΛΕΣ ΓΡΑΦΕΙΟ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ 
ΠΡΟΝΟΙΑΣ 

8. ΑΥΤΟΤΕΛΕΣ ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ 
ΑΝΑΠΤΥΞΗΣ 

Άρθρο 3ο 

Οργανική σύνθεση και κατάταξη 
των θέσεων Προσωπικού 

Η οργανική σύνθεση, κατάταξη των θέσεων προσωπι¬ 
κού κατά κατηγορία, κλάδο και ειδικότητα και η διαβάθμι- 
ση αυτών ορίζονται ως κάτωθι: 

Α'ΕΙΔΙΚΕΣ ΘΕΣΕΙΣ 

(Άρθρο 241,245Ν. 1188/1981,67 παρ.4,Ν. 1416/1984, 
26 παρ. 3, 4 και 5, Ν. 1832/1989, Ν. 2130/1993, Ν. 2190/ 
1994 και Ν. 2218/1994). 

1. - Μία (1) θέση Γ ενικού Γ ραμματέα 

2. - Μία (1) θέση Ιδιαίτερου Γ ραμματέα Δημάρχου 

3. - Δύο (2) θέσεις Δικηγόρων 

4. - Μία (1) θέση Ειδικού Συνεργάτη 

5. - Μία (1) θέση Ειδικού Συμβούλου 

6. - Μία (1) θέση Επιστημονικού Συνεργάτη 
Β' ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 

1. - ΔΙΟΙΚΗΤΙΚΟ ΠΡΟΣΩΠΙΚΟ 
1.1.- Κατηγορία ΠΕ (Πανεπιστημιακής εκπ/σης) 
Κλάδος ΠΕΔιοικητικού-Οικονομικού 
Οκτώ (8) θέσεις 

Κλάδος ΠΕ Οικονομικού-Λογιστικού (άρθρο. 22, παρ. 9, 
Ν. 3051/2002) 

Μία (1) θέση. Στη θέση αυτή διορίζεται υπάλληλος με 
πτυχίο λογιστικής κατεύθυνσης ΑΕΙ. 

1.2. - Κατηγορία ΤΕ (Τεχνολογικής εκπ/σης) 
α. Κλάδος ΤΕ Κοινωνικών Λειτουργών 
Δύο (2) θέσεις 

β. Κλάδος ΤΕ Διοικητικού-Οικονομικού 
Έξι (6) θέσεις 

γ. Κλάδος ΤΕ Διοίκησης Μονάδων Τοπικής Αυτοδιοίκη¬ 
σης 

Τρεις (3) θέσεις. Απαιτούμενος τίτλος σπουδών για την 
πλήρωση των θέσεων αυτών είναι ο αντίστοιχος τίτλος 
που απονέμεται από τα ΤΕΙ. 

δ. Κλάδος ΤΕ Οικονομικού-Λογιστικού (άρθρο. 22, παρ. 
9, Ν. 3051/2002) 

Μία (1) θέση. Στη θέση αυτή διορίζεται υπάλληλος με 
πτυχίο λογιστικής κατεύθυνσης ΤΕΙ. 

1.3. - Κατηγορία ΔΕ (Δευτεροβάθμιας εκπ/σης) 
α. Κλάδος ΔΕ Διοικητικών Γραμματέων 
Δεκαπέντε (15) θέσεις. Μία από τις παραπάνω θέσεις 

αποτελεί υποστηρικτικό προσωπικό της Δημοτικής Αστυ¬ 
νομίας. 

β. Κλάδος ΔΕ Εποπτών Καθ/τας 
Δύο (2) θέσεις 

1.4. - Κατηγορία ΥΕ (Υποχρεωτικής εκπ/σης) 

α. Κλάδος ΥΕ Κλητήρων-Θυρωρών Γενικών Καθηκό¬ 
ντων 

Δύο (2) θέσεις 

β. Κλάδος ΥΕ Επιστατών Καθαριότητας 
Τρεις (3) θέσεις 

2. ΤΕΧΝΙΚΟ ΠΡΟΣΩΠΙΚΟ 

2.1 Κατηγορία ΠΕ 

α. Κλάδος ΠΕ Πολιτικών Μηχανικών 
Δύο (2) θέσεις 

β. Κλάδος ΠΕ Αρχιτεκτόνων Μηχανικών 
Τρεις (3) θέσεις 

γ. Κλάδος ΠΕ Μηχανολόγων-Ηλεκτρολόγων Μηχανι¬ 
κών 

Μία (1) θέση Μηχανολόγων-Μηχανικών 
Δύο (2) θέσεις Ηλεκτρολόγων Μηχανικών 
δ. Κλάδος ΠΕ Τοπογράφων Μηχανικών 
Δύο (2) θέσεις 

ε. Κλάδος ΠΕ Πληροφορικής 
Μία (1) θέση 

2.2 Κατηγορία ΤΕ 

α. Κλάδος ΤΕ Τεχνολόγων Πολιτικών. Μηχανικών 
Τρεις (3) θέσεις 

β. Κλάδος ΤΕ - Τεχνολόγων Μηχανολόγων-Ηλεκτρολό¬ 
γων Μηχανικών 

Μία (1) θέση Τεχνολόγων Μηχανολόγων Μηχανικών 
Μία (1) θέση Τεχνολόγων Ηλεκτρολόγων Μηχανικών 
γ. Κλάδος ΤΕ - Τεχνολόγων Τοπογράφων Μηχανικών 
Μία (1) θέση. Το προσωπικό αυτό αποτελεί και υποστη¬ 
ρικτικό προσωπικό της Δημοτικής Αστυνομίας 
δ. Κλάδος ΤΕ Πληροφορικής 
Μία (1) θέση 

2.3 Κατηγορία ΔΕ 

α. Κλάδος ΔΕ Εργοδηγών 

Μία (1) θέση Εργοδηγών Δομικών Έργων 

Μία (1) θέση Εργοδηγών Τοπογράφων 

β. Κλάδος ΔΕ Σχεδιαστών 

Μία (1) θέση 

γ. Κλάδος ΔΕ Ηλεκτρολόγων 
Μία (1) θέση 

δ. Κλάδος ΔΕ Μηχανοδηγών 
Δύο (2) θέσεις 


ε. Κλάδος ΔΕ Μηχανοτεχνιτών αυτοκινήτων 
Μία (1) θέση 

στ. Κλάδος ΔΕ Ηλεκτροτεχνιτών αυτοκινήτων 
Μία (1) θέση 

ζ. Κλάδος ΔΕ Χειριστών Μηχανημάτων Έργων 
Δύο (2) θέσεις 

η. Κλάδος ΔΕ Οδηγών αυτοκινήτων 
Δεκαεπτά (17) θέσεις 
θ. Κλάδος ΔΕ Τεχνιτών 
Ένδεκα (11) θέσεις 
ι. Κλάδος ΔΕ Προσωπικού Η/Υ 
Δύο (2) θέσεις 

3. ΓΕΩΠΟΝΙΚΟ ΠΡΟΣΩΠΙΚΟ 

3.1. Κατηγορία ΠΕ 

α. Κλάδος Π Ε Γεωτεχνιτών Δασολόγων 
Μία (1) θέση 

3.2 Κατηγορία ΤΕ 

Κλάδος ΤΕ Τεχνολόγων Γεωπονίας 
Μία (1) θέση 

3.3 Κατηγορία ΔΕ 

α. Κλάδος ΔΕ Γεωργοτεχνιτών 
Μία (1) θέση 

β. Κλάδος ΔΕ Δενδροκηπουρών 
Τέσσερις (4) θέσεις 

4. ΕΚΠΑΙΔΕΥΤΙΚΟ ΠΡΟΣΩΠΙΚΟ 

4.1. Κατηγορία ΠΕ 
Κλάδος ΠΕ Καθηγητών 
Δύο (2) θέσεις 

4.2. Κατηγορία ΤΕ 
Κλάδος ΤΕ - Καθηγητών 
Μία (1) θέση 

5. ΥΓΕΙΟΝΟΜΙΚΟ ΠΡΟΣΩΠΙΚΟ 

5.1. Κατηγορία ΠΕ 
Κλάδος ΠΕ Ιατρών 
Μία (1) θέση 

5.2. Κατηγορία ΤΕ 

Κλάδος ΤΕ Τεχνολόγων Τροφίμων 
Μία (1) θέση. Το προσωπικό αυτό αποτελεί και υποστη¬ 
ρικτικό προσωπικό της 
Δημοτικής Αστυνομίας 

5.3. Κατηγορία ΔΕ 

Κλάδος ΔΕ Βοηθών Νοσοκόμων 
Μία (1) θέση 

6. ΤΕΧΝΙΚΟ - ΥΓΕΙΟΝΟΜΙΚΟ - ΓΕΩΠΟΝΙΚΟ ΠΡΟΣΩΠΙΚΟ 
6.1 Κατηγορία ΥΕ 

Κλάδος ΥΕ Εργατών Γ ενικά 
Σαράντα (40) θέσεις Εργατών καθαριότητας 
Δέκα (10) θέσεις Εργατών κήπων και Δενδροστοιχιών 
Μία (1) θέση Εργατών δικτύου ύδρευσης 
Δύο (2) θέσεις Εργατών για τον καθαρισμό του δημοτι¬ 
κού καταστήματος 

7. ΠΡΟΣΩΠΙΚΟ ΔΗΜΟΤΙΚΗΣ ΑΣΤΥΝΟΜΙΑΣ 

[Π.Δ. 23/5.2.2002 (Φ.Ε.Κ. 19/7.2.2002τεύχος Α')]. 

7.1. Κατηγορία ΠΕ 

Κλάδος ΠΕ Ειδικού Ένστολου Προσωπικού 
Δύο(2) θέσεις 

7.2. Κατηγορία ΤΕ 

Κλάδος ΤΕ Ειδικού Ένστολου Προσωπικού 
Δύο(2) θέσεις 

7.3. Κατηγορία ΔΕ 

Κλάδος ΔΕ Ειδικού Ένστολου Προσωπικού 
Εννέα (9) θέσεις 

Γ ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΚΑΙ ΔΙΑ¬ 
ΒΑΘΜΙΣΜΕΝΕΣ ΠΟΥ ΚΑΤΕΧΟΝΤΑΙ ΑΠΟ ΜΟΝΙΜΟ ΠΡΟ¬ 
ΣΩΠΙΚΟ 

(άρθρο 2, Ν. 1476/1984, άρθρο 17, Ν. 1586/1986, ΔΙ- 
ΠΙΔ/Φ42/24/11440/31.12.1986, Κοινή Υπουργική Απόφα- 

ση, Ν. 1735/1987, άρθρο 5, Ν. 1874/1990, άρθρο 12, 
παρ.8. Ν. 2503/1997 και άρθρα 14-16του Ν. 2738/1999). 

(Καταργούνται μετά την καθ’ οιονδήποτε τρόπο κένωσή 
τους). 

1. ΔΙΟΙΚΗΤΙΚΟ ΠΡΟΣΩΠΙΚΟ 

1. 1 ΚΑΤΗΓΟΡΙΑ ΤΕ 

Κλάδος ΤΕ Ραδιοτηλεγραφητών 
Μία (1) θέση 

Κλάδος ΤΕ Κοινωνικών Λειτουργών 

Μία (1) θέση 

1.2 ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων 

Μία (1) θέση 

Κλάδος ΔΕ Εποπτών καθ/τας 
Μία (1) θέση 

2. ΤΕΧΝΙΚΟ ΠΡΟΣΩΠΙΚΟ 

2.1 ΚΑΤΗΓΟΡΙΑ ΠΕ 

α) Κλάδος ΠΕ Πολιτικών Μηχανικών 
Μία (1) θέση 

β) Κλάδος Π Ε Αρχιτεκτόνων Μηχανικών 
Δύο (2) θέσεις 

γ) Κλάδος ΠΕ Ηλεκτρολόγων Μηχανικών 
Μία (1) θέση 

2.2 ΚΑΤΗΓΟΡΙΑ ΤΕ 

α) Κλάδος ΤΕ Τεχνολόγων Πολιτικών Μηχανικών 
Δύο (2) θέσεις 

β) Κλάδος ΤΕ Τεχνολόγων Ηλεκτρολόγων Μηχανικών 
Μία (1) θέση 

2.3 ΚΑΤΗΓΟΡΙΑ ΔΕ 

α) Κλάδος ΔΕ Εργοδηγών 
Δύο(2) θέσεις 

β) Κλάδος ΔΕ Ηλεκτρολόγων 
Δύο (2) θέσεις 

γ) Κλάδος ΔΕ Μηχανοτεχνιτών αυτοκινήτων 
Μία (1) θέση 
δ) Κλάδος ΔΕ Τεχνιτών 
Επτά (7) θέσεις 

ε) Κλάδος ΔΕ Οδηγών αυτοκινήτων 
Τρεις (3) θέσεις 
2.4. ΚΑΤΗΓΟΡΙΑ ΥΕ 
Κλάδος ΥΕ Εργατών Γ ενικά 
Έξι (6) θέσεις 

Δ. ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΜΗ ΔΙΑ¬ 
ΒΑΘΜΙΣΜΕΝΕΣ ΠΟΥ ΚΑΤΕΧΟΝΤΑΙ ΑΠΟ ΠΡΟΣΩΠΙΚΟ 
ΜΕ ΣΧΕΣΗ ΕΡΓΑΣΑΣ Ι.Δ. ΑΟΡΙΣΤΟΥ ΧΡΟΝΟΥ 
(καταργούνται μετά την καθ’ οιονδήποτε τρόπο κένωσή 
τους) 

1) Μία (1) θέση Πολιτικού Μηχανικού 

2) Μία (1) θέση Αρχιτέκτονα Μηχανικού 

3) Μία(1) θέση Τεχνολόγου Πολιτικού Μηχανικού 

4) Μία(1) θέση Τεχνολόγου Μηχανολόγου Μηχανικού 

5) Μία (1) θέση Κοινωνικού Λειτουργού 

6) Μία (1) θέση Διοικητικού Υπαλλήλου με τυπικό προ¬ 
σόν το απολυτήριο Δευτεροβάθμιας Εκπαίδευσης 

7) Μία (1) θέση Χειριστού Μηχανικού Σαρώθρου 

8) Δέκα (10) θέσεις Εργατών έκτων οποίων: 
α) Έξι (6) θέσεις Εργατών Καθαριότητας 

β) Τρεις (3) θέσεις Εργατών Κήπων 
γ) Μία (1) θέση Εργατών Έργων 
ΣΤ. ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ Ι.Δ. 
ΟΡΙΣΜΕΝΟΥ ΧΡΟΝΟΥ ΓΙΑ ΤΗΝ ΑΝΤΙΜΕΤΩΠΙΣΗ ΕΠΟΧΙΑ¬ 
ΚΩΝ Ή ΑΛΛΩΝ ΠΕΡΙΟΔΙΚΩΝ Ή ΠΡΟΣΚΑΙΡΩΝ ΑΝΑΓΚΩΝ. 
(Ν. 2190/1994, άρθρ. 21, παρ. 2-17, 2503/1997, άρθρ.5), 
Διοικητικό Προσωπικό 

Μία (1) θέση Διοικητικού Υπαλλήλου, Πανεπιστημιακής 
Εκπαίδευσης 

Δύο (2) θέσεις Διοικητικών Υπαλλήλων, Τεχνολογικής 
Εκπαίδευσης 


Δέκα (10) θέσεις Διοικητικών Υπαλλήλων, Δευτεροβάθ¬ 
μιας Εκπαίδευσης 

Μία (1) θέση Κοινωνικού Λειτουργού 
Τεχνικό Προσωπικό 
Μία (1) θέση Πολιτικού Μηχανικού 
Μία (1) θέση Αρχιτέκτονα Μηχανικού 
Μία (1) θέση Μηχανολόγου-Ηλεκτρολόγου Μηχανικού 
Μία (1) θέση Τοπογράφου Μηχανικού 
Μία (1) θέση Πληροφορικής με ειδικότητα επιστήμης 
των υπολογιστών 

Μία (1) θέση Τεχνολόγου Πολιτικού Μηχανικού 

Μία (1) θέση Εργοδηγού Δομικών Έργων 

Μία (1) θέση Σχεδιαστού 

Μία (1) θέση Ηλεκτρολόγου 

Μία (1) θέση Μηχανοδηγού 

Μία (1) θέση Μηχανοτεχνίτη 

Μία (1) θέση Ηλεκτρολόγου αυτοκινήτων 

Μία (1) θέση Χειριστού Μηχανημάτων Έργων 

Μία (1) θέση Τεχνίτη Έργων 

Μία (1) θέση Χειριστή Η/Υ 

Δύο (2) θέσεις Οδηγών απορριμματοφόρων αυτοκινή¬ 
των 

Τριάντα (30) θέσεις Εργατών Καθαριότητας 

Γεωπονικό Προσωπικό 

Μία (1) θέση Γεωπόνου 

Μία (1) θέση Δασολόγου 

Μία (1) θέση Τεχνολόγου Γεωπονίας 

Δύο (2) θέσεις Δασοφυλάκων 

ΠΡΟΣΟΝΤΑ ΠΡΟΣΛΗΨΗΣ ΠΡΟΣΩΠΙΚΟΥ ΜΕ ΣΥΜ¬ 
ΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟ¬ 
ΝΟΥ (ΑΡΘΡΟ 21, Ν. 2190/1994) 

Προσόντα πρόσληψης του προσωπικού ιδιωτικού δικαί¬ 
ου, ορισμένου χρόνου, σύμφωνα με τις διατάξεις του άρ¬ 
θρου 21, του Ν. 2190/1994, όπως ισχύει μετά τις τροπο¬ 
ποιήσεις και συμπληρώσεις των Ν. 2225, 2247, 2266/ 
1994, 2349/1995, 2527/1997 και 3051/2002, είναι τα προ- 
βλεπόμενα από τις διατάξεις των Π.Δ. 37α/1987, 22/1990 
και 50/2001 για το μόνιμο προσωπικό. 

Άρθρο 4ο 

Διαβάθμιση θέσεων μονίμου Προσωπικού 
Όλες οι θέσεις μόνιμου προσωπικού των κατηγοριών 
ΠΕ, ΤΕ και ΔΕ διαβαθμίζονται από τον Δ (εισαγωγικό) μέ¬ 
χρι τον Α' (ανώτατο) βαθμό. 

Όλες οι θέσεις κατηγορίας ΥΕ διαβαθμίζονται από τον 
Ε (εισαγωγικό) μέχρι το Β' (ανώτατο) βαθμό, (άρθρο 34, 
Ν. 2190/1994) 

Άρθρο 5ο 

Απαιτούμενα τυπικά προσόντα διορισμού 
μόνιμου προσωπικού 

Τα απαιτούμενα τυπικά προσόντα διορισμού κατά κα¬ 
τηγορία και κλάδο, είναι τα οριζόμενα από τις διατάξεις 
των Π.Δ. 37α/1987, 22/1990 και 50/2001. 

Άρθρο 6ο 

Προϊστάμενοι Υπηρεσιακών Μονάδων 

1. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Στη Δ/νση Διοικητικών και Οικονομικών υπηρεσιών επι¬ 
λέγεται προϊστάμενος από τους κλάδους υπαλλήλων ΠΕ 
Διοικητικού-Οικονομικού ή ΠΕ Καθηγητών ή ΤΕ Ραδιοτη- 
λεγραφητών ή ΤΕ Διοικητικού-Οικονομικού. 

2. ΤΜΗΜΑ ΔΙΟΙΚΗΣΗΣ ΚΑΙ ΠΡΟΣΩΠΙΚΟΥ 

Στο τμήμα Διοίκησης και Προσωπικού επιλέγεται προϊ¬ 
στάμενος από τους κλάδους υπαλλήλων,ΠΕ Διοικητικού- 
Οικονομικού ή ΠΕ Καθηγητών, ή ΤΕ Ραδιοτηλεγραφητών 
ή ΤΕ Διοικητικού-Οικονομικού ή ΔΕ Διοικητικών Γ ραμμα¬ 
τέων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8619 


3. ΤΜΗΜΑ ΔΗΜΟΤΙΚΗΣ ΚΑΤΑΣΤΑΣΗΣ 

Στο τμήμα Δημοτικής Κατάστασης επιλέγεται προϊστά¬ 
μενος από τους κλάδους υπαλλήλων, ΠΕ Διοικητικού-Οι- 
κονομικού ή ΠΕ Καθηγητών ή ΤΕ Ραδιοτηλεγραφητών ή 
ΤΕ Διοικητικού-Οικονομικού ή ΔΕ Διοικητικών Γραμματέ- 
ων. 

4. ΤΜΗΜΑ ΟΙΚΟΝΟΜΙΚΟ 

Στο Οικονομικό τμήμα επιλέγεται προϊστάμενος από 
τους κλάδους υπαλλήλων, ΠΕ Διοικητικού-Οικονομικού ή 
ΠΕ Καθηγητών ή ΤΕ Διοικητικού-Οικονομικού ή ΔΕ Διοι¬ 
κητικών Γ ραμματέων. 

5. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Στη Διεύθυνση Τεχνικών Υπηρεσιών επιλέγεται προϊ¬ 
στάμενος από τους κλάδους υπαλλήλων ΠΕ Πολιτικών 
Μηχανικών ή ΠΕ Αρχιτεκτόνων Μηχανικών ή ΠΕ Μηχανο- 
λόγων-Ηλεκτρολόγων Μηχανικών ή ΠΕ Τοπογράφων Μη¬ 
χανικών ή ΠΕ Πληροφορικής. 

6. ΤΜΗΜΑ ΜΕΛΕΤΩΝ ΚΑΙ ΕΡΓΩΝ 

Στο τμήμα Μελετών και Έργων επιλέγεται προϊστάμενος 
από τους κλάδους υπαλλήλων ΠΕ Πολιτικών Μηχανικών ή 
ΠΕ Αρχιτεκτόνων Μηχανικών ή ΠΕ Μηχανολόγων-Ηλε- 
κτρολόγων Μηχανικών ή ΠΕ Τοπογράφων Μηχανικών ή ΠΕ 
Πληροφορικής ή ΤΕ Τεχνολόγων Πολιτικών Μηχανικών ή 
ΤΕ Τ εχνολόγων Μηχανολόγων-Ηλεκτρολόγων Μηχανικών. 

7. ΤΜΗΜΑ ΣΧΕΔΙΟΥ ΠΟΛΗΣ ΚΑΙ ΚΤΗΜΑΤΟΛΟΓΙΟΥ 

Στο τμήμα Σχεδίου Πόλης και Κτηματολογίου επιλέγε¬ 
ται προϊστάμενος από τους κλάδους υπαλλήλων ΠΕ Πο¬ 
λιτικών Μηχανικών ή ΠΕ Αρχιτεκτόνων Μηχανικών ή ΠΕ 
Τ οπογράφων Μηχανικών ή ΤΕ Τ εχνολόγων Πολιτικών Μη¬ 
χανικών. 

8. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

Στη Διεύθυνση Περιβάλλοντος επιλέγεται προϊστάμε¬ 
νος από τους κλάδους υπαλλήλων ΠΕ Διοικητικού-Οικο- 
νομικού ή ΠΕ Μηχανολόγων-Ηλεκτρολόγων Μηχανικών ή 
ΠΕ Γεωτεχνικών Δασολόγων ή ΤΕ Ραδιοτηλεγραφητών ή 
ΤΕ Τεχνολόγων Μηχανολόγων-Ηλεκτρολόγων Μηχανι¬ 
κών. 

9. ΤΜΗΜΑ ΚΑΘΑΡΙΟΤΗΤΑΣ 

Στο τμήμα καθαριότητας επιλέγεται προϊστάμενος από 
τους κλάδους υπαλλήλων ΠΕ Διοικητικού-Οικονομικού ή 
ΠΕ Μηχανολόγων-Ηλεκτρολόγων Μηχανικών ή ΠΕ Γεω¬ 
τεχνικών Δασολόγων ή ΤΕ Ραδιοτηλεγραφητών ή ΤΕ Τε¬ 
χνολόγων Μηχανολόγων-Ηλεκτρολόγων Μηχανικών ή ΤΕ 
Διοικητικού-Οικονομικού. 

10. ΤΜΗΜΑ ΠΡΑΣΙΝΟΥ 

Στο τμήμα Πρασίνου επιλέγεται προϊστάμενος από 
τους κλάδους υπαλλήλων ΠΕ Γ εωτεχνικών Δασολόγων ή 
ΤΕ Τεχνολόγων Γεωπονίας. 

11. ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Στη Διεύθυνση Δημοτικής Αστυνομίας επιλέγεται προϊ¬ 
στάμενος από τους κλάδους υπαλλήλων ΠΕ Ειδικού Έν¬ 
στολου Προσωπικού ή ΤΕ Ειδικού Ένστολου Προσωπι¬ 
κού. 

12. ΤΜΗΜΑ ΕΙΔΙΚΟΥ ΕΝΣΤΟΛΟΥ ΠΡΟΣΩΠΙΚΟΥ 

Στο τμήμα ειδικού ένστολου προσωπικού επιλέγεται 
προϊστάμενος από τους κλάδους υπαλλήλων ΠΕ Ειδικού 
Ένστολου Προσωπικού ή ΤΕ Ειδικού Ένστολου Προσω¬ 
πικού. 

13. ΤΜΗΜΑ ΕΠΙΣΤΗΜΟΝΙΚΟΥ ΚΑΙ ΥΠΟΣΤΗΡΙΚΤΙΚΟΥ 
ΠΡΟΣΩΠΙΚΟΥ 

Στο τμήμα ειδικού επιστημονικού και υποστηρικτικού 
προσωπικού επιλέγεται προϊστάμενος από τους κλάδους 
υπαλλήλων ΤΕ Τεχνολόγων Τροφίμων ή ΤΕ Τεχνολόγων 
Τοπογράφων Μηχανικών ή ΔΕ Διοικητικών Γ ραμματέων. 

14. ΑΥΤΟΤΕΛΕΣ ΓΡΑΦΕΙΟ ΤΥΠΟΥ ΚΑΙ ΔΗΜΟΣΙΩΝ 
ΣΧΕΣΕΩΝ 

Στο αυτοτελές γραφείο τύπου και δημοσίων σχέσεων 


επιλέγεται προϊστάμενος από τους κλάδους υπαλλήλων 
ΠΕ Διοικητικού-Οικονομικού ή ΤΕ Διοικητικού-Οικονομι- 
κού ή ΔΕ Διοικητικών Γ ραμματέων. 

15. ΑΥΤΟΤΕΛΕΣ ΓΡΑΦΕΙΟ ΚΟΙΝΩΝΙΚΗΣ ΠΟΛΙΤΙΚΗΣ 
ΚΑΙ ΠΡΟΝΟΙΑΣ 

Στο αυτοτελές γραφείο κοινωνικής πολιτικής και πρό¬ 
νοιας επιλέγεται προϊστάμενος από τους κλάδους υπαλ¬ 
λήλων ΠΕΔιοικητικού-Οικονομικού ή ΠΕ Καθηγητώνή ΠΕ 
Ιατρών. 

16. ΑΥΤΟΤΕΛΕΣ ΓΡΑΦΕΙΟ ΕΙΔΙΚΩΝ ΣΥΝΕΡΓΑΤΩΝ, 
ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ 

Στο αυτοτελές γραφείο Προγραμματισμού και ανάπτυ¬ 
ξης επιλέγεται προϊστάμενος από τους κλάδους υπαλλή¬ 
λων ΠΕ Διοικητικού-Οικονομικού ή ΠΕ Πολιτικών Μηχανι¬ 
κών ή ΠΕ Αρχιτεκτόνων Μηχανικών. 

Σημ. Η επιλογή των Προϊσταμένων όλων των υπηρεσια¬ 
κών μονάδων του Δήμου γίνεται σύμφωνα με τις ισχύου- 
σες διατάξεις νόμων. 

Οι διατάξεις αυτές σήμερα είναι οι του άρθρου 36, του 
Ν. 2190/1994. 

Άρθρο 7ο 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 

1. Γ ραφεία Αντιδημάρχων 

Διεξάγουν κάθε υπηρεσία που ανατίθεται σ’ αυτά από 
το Δήμαρχο στους Αντιδημάρχους, βάσει αποφάσεώς 
του στα πλαίσια των προβλεπομένων από τον Δ.Κ.Κ. αρ¬ 
μοδιοτήτων του. 

2. Γ ραφείο Ιδιαίτερου Γ ραμματέα Δημάρχου 

Διεκπεραιώνει την προσωπική αλληλογραφία του Δη¬ 
μάρχου, υποδέχεται τους πολίτες που επισκέπτονται το 
Δήμαρχο, κανονίζει τις ημέρες και ώρες υποδοχής του 
κοινού, τηρεί το πρόγραμμα συναντήσεων, συσκέψεων 
και επαφών του Δημάρχου με δημότες, εκπροσώπους 
διαφόρων Αρχών, κοινωνικούς και υπηρεσιακούς φορείς 
και λοιπά πρόσωπα. 

Φροντίζει για την ενημέρωση και πληροφόρηση των δη¬ 
μοτών και των μέσων μαζικής επικοινωνίας για θέματα 
σχετικά με τις δραστηριότητες του Δήμου. 

Παρακολουθεί τα δημοσιεύματα του τύπου, αποδελτιώ- 
νειτα θέματα που αφορούν το Δήμο ή γενικά τους Ο.Τ.Α., 
συντάσσει τις απαντήσεις σε σχόλια του τύπου που αφο¬ 
ρούν το Δήμο και φροντίζει για τη δημοσίευσή τους. 

Φροντίζει για τη φιλοξενία εκπροσώπων των αδελφο- 
ποιημένων πόλεων ή άλλων αποστολών. 

Φροντίζει για την οργάνωση εορτών, δεξιώσεων και δια¬ 
φόρων τελετών. 

Τηρεί βιβλίο διατελεσάντων Δημάρχων και Δημοτικών 
Συμβούλων, αρχείο επίτιμων Δημοτών και τιμηθέντων 
προσώπων. 

Συγκεντρώνει φωτογραφικό ή άλλο υλικό (μαγνητοται¬ 
νίες κ.λπ.) που αφορά εκδηλώσεις του Δήμου. 

Ασκεί κάθε άλλη αρμοδιότητα που ήθελε ανατεθεί σ’ 
αυτό, από το Δήμαρχο. 

3. Γ ραφείο Γ ενικού Γ ραμματέα 

Ασκεί γενική εποπτεία και έλεγχο σε όλες τις υπηρεσίες 
του Δήμου, τη λειτουργία των οποίων συντονίζει και προ¬ 
συπογράφει τα έγγραφα που υπογράφονται από το Δή- 
μαρχο. 

4. Γ ραφείο Ειδικών Συμβούλων και Συνεργατών 

Ασκούντο καθήκοντα επιτελικής μορφής που τους ανα¬ 
θέτει ο Δήμαρχος. 

Παρέχονται συμβουλές και διατυπώνονται προτάσεις 
γύρω από τα θέματα της αρμοδιότητάς τους. Το συμβου¬ 
λευτικό τους έργο απευθύνεται προς το Δήμαρχο, το Δη¬ 
μοτικό Συμβούλιο και τη Δημαρχιακή Επιτροπή. Υπόκει- 
νται απ’ ευθείας στην ιεραρχική εξάρτιση του Δημάρχου 
για την επικουρία του οποίου και έχουν προσληφθεί. 

5. Γραφείο Νομικής Υπηρεσίας 

Γνωμοδοτεί για όσα νομικά θέματα παραπέμπονται σ’ 
αυτό υπό μορφή ερωτημάτων από τις υπηρεσίες ή τα νο¬ 
μικά πρόσωπα του Δήμου. 

Υπερασπίζεται με παραστάσεις στα δικαστήρια ή ενώ¬ 
πιον άλλων αρχών, τα συμφέροντα του Δήμου, που έχουν 
σχέση με την εφαρμογή της νομοθεσίας: 

1) Για τις απαλλοτριώσεις (κήρυξη απαλλοτριώσεων, 
καθορισμός προσωρινής τιμής μονάδας, οριστικής τιμής 
μονάδας, αναγνώριση δικαιούχων, συντέλεση απαλλο¬ 
τριώσεων, γνωμοδοτήσεις κ.λπ.). 

2) Γιατη διασφάλιση και προστασία της περιουσίας του 
Δήμου με δικαστικές και εξώδικες ενέργειες (διεκδικητι- 
κές αγωγές, ασφαλιστικά μέτρα νομής, αναγνωριστικές 
αγωγές, συμβάσεις καταστημάτων, καταγγελίες συμβά¬ 
σεων, αναπροσαρμογές μισθώσεων, εξώσεις, εκτελέσεις 
αποφάσεων καθώς και σχετικές γνωμοδοτήσεις). 

3) Για την εφαρμογή της κείμενης νομοθεσίας για τα 
έσοδα του Δήμου, καθώς και για υποθέσεις που ανακύ¬ 
πτουν από την εφαρμογή της νομοθεσίας για την είσπρα¬ 
ξή τους. 

Αντιμετωπίζει όλες τις ποινικές υποθέσεις που σχετίζο¬ 
νται με θέματα του Δήμου και γνωμοδοτεί επί πειθαρχι¬ 
κών υποθέσεων του υπαλληλικού και εργατικού προσω¬ 
πικού αυτού. 

Επιλαμβάνεται υποθέσεων που αφορούν τον έλεγχο νο¬ 
μιμοποίησης των συμβαλλομένων με το Δήμο στις καταρτι¬ 
ζόμενες εκάστοτε συμβάσεις προμηθειών και επίλυσης δια¬ 
φορών που ανακύπτουν από την μη τήρηση των όρων των 
συμβάσεων αυτών, καθώς και των όρων των διαγωνισμών. 

Αντιμετωπίζει κάθε άλλη υπόθεση του Δήμου ενώπιον 
των πολιτικών και διοικητικών δικαστηρίων. 

ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

1. ΤΜΗΜΑ ΔΙΟΙΚΗΣΗΣ ΚΑΙ ΠΡΟΣΩΠΙΚΟΥ 

1. Γ ραφείο Προσωπικού (τακτικού και εκτάκτου) 

- Τηρεί το Μητρώο και τους Ατομικούς φακέλους του 
προσωπικού. 

- Διενεργεί όλες τις Υπηρεσιακές μεταβολές. 

- Εκτελεί κάθε υπηρεσιακή ενέργεια που αφορά διορι¬ 
σμούς, προσλήψεις, απολύσεις, μετατάξεις, πειθαρχικά, 
άδειες κ.λπ. 

- Φροντίζει για τη διεκπεραίωση της διαδικασίας συντα- 
ξιοδότησης. 

- Καταρτίζει τα σχέδια του Οργανισμού και Κανονισμού 
Εσωτερικής Υπηρεσίας. 

- Ασχολείται με τη μελέτη και εφαρμογή Νόμων, Συλλο¬ 
γικών Συμβάσεων και Αποφάσεων που αφορούν το Γ ρα¬ 
φείο Προσωπικού. 

- Εφαρμόζει το πειθαρχικό δίκαιο των υπαλλήλων ύστε¬ 
ρα από εντολή του Δημάρχου και συντάσσει υπομνήματα 
κατά την άσκηση των ενδίκων μέσων ενώπιον των Διοικη¬ 
τικών Εφετείων και του Συμβουλίου της Επικράτειας. 

- Φροντίζει για την ενημέρωση του Δημάρχου σε θέμα¬ 
τα στελέχωσης των υπηρεσιών του Δήμου με το απαιτού- 
μενο προσωπικό, για την εύρυθμη λειτουργία του. 

- Εισηγείται στο Δήμαρχο για τα προσωπικά αιτήματα 
των υπαλλήλων. 

- Εκτελεί κάθε άλλη εργασία που εξ αντικειμένου ανήκει 
στο Γ ραφείο αυτό. 

2. Γ ραφείο Πρωτοκόλλου - Διεκπεραίωσης και Αρχείου. 

- Τηρείτο Γ ενικό Πρωτόκολλο του Δήμου, καθώς και τα 
σχετικά βιβλία. 

- Διεκπεραιώνει όλα τα έγγραφα που προσάγονται σ’ 
αυτό. 

- Φροντίζει για την τοιχοκόλληση και την επίδοση εγ¬ 
γράφων μέσω του γραφείου Δημοτικών Επιμελητών. 


-Τηρείτο Γενικό Αρχείο του Δήμου και φροντίζει για την 
καλή διατήρηση και την ετήσια εκκαθάριση του αδιαβάθ- 
μητου αρχειακού υλικού. 

3. Γραφείο Δημοτικού Συμβουλίου, Δημαρχιακής Επι¬ 
τροπής και Συνοικιακών Συμβουλίων 

- Φροντίζει για τη συγκέντρωση των απαραίτητων στοι¬ 
χείων των θεμάτων που πρόκειται να συζητηθούν στο Δ.Σ. 
ήτηΔ.Ε. 

- Βοηθάει τον Πρόεδρο στην κατάρτιση της ημερήσιας 
διάταξης και κοινοποιεί αυτή σύμφωνα με τις διατάξεις 
του Δ.Κ.Κ. 

- Τηρείτο πρακτικάτων συνεδριάσεων, τα καταχωρεί σε 
ειδικό βιβλίο. 

- Φροντίζει για την υποβολή αντιγράφων των αποφάσε¬ 
ων στην αρμόδια διοικητική αρχή για τον έλεγχο της νομι¬ 
μότητας και τηρεί ευρετήριο αποφάσεων. 

- Διεκπεραιώνει όλη την εργασία που έχει σχέση με τη 
λειτουργία των διαφόρων επιτροπών του Δήμου. 

- Εκτελεί κάθε άλλη εργασία που εξ αντικειμένου ανήκει 
στο γραφείο αυτό. 

- Διεξάγει κάθε είδους εργασία για τη λειτουργία των 
συνοικιακών συμβουλίων, (αλληλογραφία και προώθηση 
θεμάτων συνοικιακών συμβουλίων προς το Δήμο και τις 
αρμόδιες υπηρεσίες, τήρηση πρακτικών συνεδριάσεων 
Συνοικιακών Συμβουλίων - Ενημέρωση κατοίκων της πε¬ 
ριοχής για τα συζητούμενα θέματα που τους αφορούν, 
τήρηση αρχείων Συνοικιακών Συμβουλίων - κ.λπ.). 

4. Γ ραφείο Παιδείας και Νεολαίας 

- Ασχολείται με θέματα σύστασης και λειτουργίας των 
Σχολικών Επιτροπών. 

- Παρέχει γραμματειακή υποστήριξη στη Δημοτική Επι¬ 
τροπή Παιδείας. 

- Συνεργάζεται με την Τεχνική Υπηρεσία του Δήμου με 
σκοπό την αντιμετώπιση προβλημάτων σχολικής στέγης. 

- Συνεργάζεται με τους φορείς της εκπαιδευτικής κοι¬ 
νότητας του δήμου και φροντίζει από κοινού μαζί τους, 
για την ομαλή λειτουργία των σχολείων. 

- Παρακολουθεί γενικά τα εκπαιδευτικά ζητήματα και 
υποβάλλει προτάσεις και εισηγήσεις στο Δημοτικό Συμ¬ 
βούλιο και στα αρμόδια όργανα της πολιτείας. 

- Σχεδιάζει και υλοποιεί προγράμματα εκπαιδευτικού ή 
πολιτιστικού περιεχομένου για τη Νεολαία. 

- Επεξεργάζεται προτάσεις δημιουργίας θεσμών για τη 
νεολαία. 

- Σχεδιάζει προγράμματα εσωτερικών ή διεθνών ανταλ¬ 
λαγών νέων. 

- Προγραμματίζει και διοργανώνει πολιτιστικές εκδηλώ¬ 
σεις. 

- Υποστηρίζει τις δραστηριότητες πολιτιστικών φορέων 
του Δήμου και συνεργάζεται μαζί τους για την από κοινού 
πραγματοποίηση διάφορων εκδηλώσεων. 

- Φροντίζει για τα αθλητικά θέματα του Δήμου και συ¬ 
νεργάζεται με τους αρμόδιους φορείς του Δήμου. 

5. Γ ραφείο Ραδιοτηλεγραφητών 

- Διεξάγει κάθε εργασία που έχει σχέση με το κέντρο ρα¬ 
διοεπικοινωνίας - ειδικό δίκτυο ν.Η.Ρ. που έχει εγκατα- 
στήσει ο Δήμος για την εξυπηρέτηση των υπηρεσιών του, 
και χειρίζεται αυτό. 

6. Γ ραφείο Ενημέρωσης και Πληροφόρησης του Πολί¬ 
τη 

- Ενημερώνει τους πολίτες για τα δικαιώματά τους και 
τις ενέργειες που απαιτούνται για τη διεκπεραίωση των 
υποθέσεώντους. 

- Φροντίζει για τον εφοδιασμό τους με διάφορα απαραί¬ 
τητα πληροφοριακά έντυπα (αιτήσεις κ.λπ.). 

- Παρέχει συμβουλές για την καλύτερη αντιμετώπιση 
των προβλημάτων και υποθέσεων. 

- Συλλέγει αποδείξεις και προτάσεις για διοικητικές αλ¬ 
λαγές, που θα συμβάλλουν στη βελτίωση λειτουργίας της 
Δημόσιας Διοίκησης και των σχέσεων με τους Πολίτες. 

- Διεξάγει κάθε εργασία που αποσκοπεί στη βελτίωση 
τωνσχέσεων Κράτους - Πολίτη. 

- Εφαρμόζει το Ν. 1599/1986 για τις σχέσεις Κράτους - 
Πολίτη. 

7. Γραφείο Δημοτικών Επιμελητών (κλητήρων). 

- Φροντίζει για την επίδοση, τοιχοκόλληση και δημοσί¬ 
ευση εγγράφων του Δήμου. 

- Διαβιβάζει την εισερχόμενη αλληλογραφία στους αρ¬ 
μόδιους προϊστάμενους όλωντων υπηρεσιακών μονάδων 
του Δήμου και την εξερχόμενη στις αρμόδιες υπηρεσίες 
δια του ταχυδρομείου ή προσωπικώς με φροντίδα του 
γραφείού πρωτοκόλλου - διεκπεραίωσης κ.λπ. 

- Τηρεί βιβλία και αποδεικτικά επίδοσης εγγράφων. 

- Προσκαλεί ενδιαφερομένους στο Δήμο για την τακτο¬ 
ποίηση και προώθηση για βιβλιοδέτηση εντύπων που 
προμηθεύεται ο Δήμος (ΦΕΚ, Ν.Β., ΔΕΝ κ.λπ.). 

- Επιδίδει τις προσκλήσεις για συνεδρίαση του δημοτι¬ 
κού συμβουλίου και της δημαρχιακής επιτροπής, καθώς 
και των λοιπών επιτροπώντου Δήμου. 

- Ενεργεί τις τοιχοκολλήσεις όλων των ανακοινώσεων 
του Δήμου στους προοριζόμενους χώρους της πόλης και 
στην εξώθυρα του Δημαρχείου, καθώς και άλλων αρχών 
και υπηρεσιών που διαβιβάζονται στο Δήμο. 

- Μεριμνά για τη συντήρηση και ευπρεπή εμφάνιση των 
πινάκων ανακοινώσεων του Δήμου. 

- Επιδίδει φορολογικά αποσπάσματα του Δήμου επί 
αποδείξει, στους φορολογουμένους και κάθε άλλο έγ¬ 
γραφο οποιοσδήποτε αρχής και υπηρεσίας, ύστερα από 
εντολή του Δημάρχου. 

- Μεριμνά για την τήρηση της καθαριότητας των γρα¬ 
φείων και ολοκλήρου γενικά του δημοτικού καταστήμα¬ 
τος, καθώς και του προαυλίου αυτού. 

- Μεριμνά για την ευπρεπή εμφάνιση του Δημαρχείου 
καιτωνχώρων μέσα και έξω απ’ αυτό, φροντίζει για τη συ¬ 
ντήρηση, διαφύλαξη και προστασία των επίπλων και 
σκευών και του λοιπού εξοπλισμού του Δημαρχείου και 
ενημερώνει το αρμόδιο γραφείο για τυχόν φθορές ή βλά¬ 
βες. 

- Χειρίζεται τον πολύγραφο, το φωτοτυπικό μηχάνημα 
και τη μεγαφωνική συσκευή του Δήμου και μεριμνά για τη 
συντήρηση και κανονική λειτουργία τους. 

- Οφείλει να παρευρίσκεται στις συνεδριάσεις του δη¬ 
μοτικού συμβουλίου, προσερχόμενος ενωρίτερα απάτην 
ώρα έναρξής τους και αποχωρώντας τελευταίος. 

- Διαχειρίζεται το χαρτόσημο και τις υπεύθυνες δηλώ¬ 
σεις που υπάρχουν στο Δήμο για την εξυπηρέτηση των 
συναλλασσομένων μ’ αυτόν πολιτών. 

- Επιδίδει στις διάφορες αρχές και υπηρεσίες της πόλης 
και στα διάφορα σωματεία, οργανώσεις και συλλόγους 
τις απευθυνόμενες προς αυτά προσκλήσεις, διάφορα άλ¬ 
λα έγγραφα του Δήμου και τα προγράμματα εθνικών και 
τυπικών εορτών. 

- Προσφέρει τις υπηρεσίες του στο γραφείο πρωτοκόλ¬ 
λου διεκπεραίωσης και αρχείου, στην πρωτοκόλληση, 
διεκπεραίωση και αρχειοθέτηση αλληλογραφίας του Δή¬ 
μου. 

- Εκτελεί κάθε άλλη εργασία που είναι στα καθήκοντα 
του γραφείου και ανατίθεται σ’ αυτό από τα αρμόδια όρ¬ 
γανα και τους προϊσταμένουςτων υπηρεσιακών μονάδων 
του Δήμου. 

2. ΔΗΜΟΤΙΚΗΣ ΚΑΤΑΣΤΑΣΗΣ 

1. Γ ραφείο Δημοτολογίων και εκλογικών θεμάτων 

- Ασχολείται με τις μεταδημοτεύσεις, με τις μεταβολές 
στο βιβλίο Δημοτολογίου (εγγραφές, διαγραφές κ.λπ.). 


- Εκδίδει όλα τα σχετικά πιστοποιητικά που προβλέπο- 
νταιαπότο Νόμο. 

- Παρακολουθείτη νομοθεσία του γραφείου και φροντί¬ 
ζει για την ορθή τήρηση των βιβλίων δημοτολογίων και 
του αρχείου εκδιδομένων πιστοποιητικών. 

- Διεξάγει κάθε αναγκαία εργασία για τη διενέργεια 
Βουλευτικών, Δημοτικών και Συνοικιακών Εκλογών. 

- Παραλαμβάνει τα δικαιολογητικά και διεκπεραιώνει 
κάθε εργασία, για την έκδοση εκλογικών βιβλιαρίων δη- 
μοτώντου Δήμου. 

- Φροντίζει για την ενημέρωση των εκλογικών καταλό¬ 
γων των Βουλευτικών και Δημοτικών Εκλογών, όπως επί¬ 
σης και για την έκδοση (μηχανογράφηση) και ενημέρωση 
των εκλογικών καταλόγων των Συνοικιακών Συμβουλίων. 

- Διενεργεί κάθε είδους απογραφή του τμήματος δημο¬ 
τικής κατάστασης και τηρεί αρχείο απογραφών (πληθυ¬ 
σμού, υποζυγίων κ.λπ.). 

2. Γ ραφείο Μητρώων Αρρένων και Στρατολογίας. 

- Συντάσσει κάθε χρόνο το Μητρώο Αρρένων και τους 
Στρατολογικούς Πίνακες. 

- Ενεργεί κάθε σχετική μετά ανωτέρω μεταβολή. 

- Προβαίνει στις εγγραφές αδήλωτων ή αλλοδαπών που 
παίρνουν την Ελληνική Ιθαγένεια, στις διαγραφές λόγω 
θανάτου, στις διορθώσεις κύριων ονομάτων κ.λπ. 

- Εκδίδει τα σχετικά πιστοποιητικά. 

3. Γ ραφείο Ληξιαρχείου και Πολιτικών Γ άμων 

- Συντάσσει τις Ληξιαρχικές πράξεις και εκθέσεις. 

- Τηρεί τα Ληξιαρχικά βιβλία (γεννήσεων, γάμων, θανά¬ 
των), τα βοηθητικά βιβλία (πρωτόκολλο ευρετήριο) κα¬ 
θώς και τους φακέλους όλων των Ληξιαρχικών γεγονό¬ 
των. 

- Εκδίδει αντίγραφα και αποσπάσματα των ανωτέρω 
πράξεων για τους ενδιαφερομένους και τις υπηρεσίες. 

- Συντάσσει και υποβάλλει αρμόδια όλα τα στατιστικά 
δελτία. 

- Επιμελείται κάθε θέματος σχετικά με την διαδικασία 
που χρειάζεται για τους Πολιτικούς Γάμους, ήτοι έκδοση 
αδειών, καταχώρηση αυτών σε ειδικό βιβλίο κ.λπ. 

- Ενημερώνει τις αρμόδιες υπηρεσίες. 

- Τηρείτο αρχείο του γραφείου. 

3. ΤΜΗΜΑ ΟΙΚΟΝΟΜΙΚΟ 

1. Γ ραφείο Προϋπολογισμού και απολογισμών 

- Συγκεντρώνει στατιστικά στοιχεία χρήσιμα για τις 
προβλέψεις του Προϋπολογισμού. 

- Καταρτίζει σε συνεργασία με τις αρμόδιες υπηρεσίες 
του Δήμου τον προϋπολογισμό και τη σχετική Εισηγητική 
Έκθεση. 

- Παρακολουθεί γενικά την πορεία της εκτέλεσης του 
προϋπολογισμού και εισηγείται την αναμόρφωσή του (εγ¬ 
γραφή, ενίσχυση ή μεταφορά πιστώσεων). 

-Επεξεργάζεται τα απολογιστικά στοιχεία και προβαίνει 
στις απαραίτητες ενέργειες. 

- Τηρεί τα σχετικά βιβλία που ορίζει ο Νόμος. 

- Τηρεί το ειδικό αρχείο Προϋπολογισμών και Απολογι¬ 
σμών του Δήμου. 

2. Γ ραφείο εκκαθάρισης Δαπανών και Λογιστηρίου 

- Επιμελείται της εκκαθάρισης και εντολής πληρωμής 
κάθε δαπάνης του Δήμου σύμφωνα με το Νόμο. 

- Ελέγχει τη νομιμότητα των δικαιολογητικών και των 
παραστατικών στοιχείων κάθε δαπάνης. 

- Εκδίδει τα χρηματικά εντάλματα πληρωμής, μέσα στα 
όρια των πιστώσεων του προϋπολογισμού. 

- Εφαρμόζει τους Νόμους Συλλογικής Σύμβασης κ.λπ. 
που έχουν σχέση με τις αποδοχές του προσωπικού. 

- Συγκεντρώνει τα απαραίτητα στοιχεία για τη σύνταξη 
των μισθοδοτικών καταστάσεων και την έκδοση χρηματι¬ 
κών ενταλμάτων πληρωμής. 

- Τηρεί τα σχετικά βιβλία που ορίζει ο Νόμος. 

- Εκδίδει ανάλογες βεβαιώσεις ή πιστοποιητικά που 
έχουν σχέση με τις αποδοχές του προσωπικού. 

3. Γραφείο Δημοτικών Εσόδων και Δημοτικής Περιου¬ 
σίας. 

- Ασχολείται με τη βεβαίωση των τελών καθαριότητας, 
ηλεκτροφωτισμού, ηλεκτροδοτούμενων χώρων, διαφημί¬ 
σεων, ακάλυπτων οικοπέδων και γενικά με κάθε εργασία 
που ορίζει ο νόμος για τη βεβαίωση φόρων, τελών και δι¬ 
καιωμάτων. 

- Καταρτίζει τους βεβαιωτικούς καταλόγους και τους 
κοινοποιεί σύμφωνα με τις διατάξεις περί οικονομικής δι¬ 
οίκησης και λογιστικού των Δήμων και Κοινοτήτων. 

- Εισηγείται την επιβολή, κατάργηση, μείωση ή αύξηση 
των ανωτέρω φόρων, τελών κ.λπ. 

- Ασχολείται με τη συγκέντρωση των προσφυγών κατά 
διαφόρων φορολογικών εγγραφών και παρακολουθεί τις 
φορολογικές υποθέσεις σε συνεργασία με το γραφείο 
του Δικηγόρου του Δήμου. 

- Προωθεί τις υποθέσεις αυτές στις αρμόδιες εκτιμητι- 
κές επιτροπές. 

- Προβαίνει στις απαραίτητες ενέργειες για τη σύναψη 
δανείων. 

- Ασχολείται με όλα τα θέματα που έχουν σχέση με τα 
έσοδα του Δήμου. 

- Τηρεί το αρχείο ακινήτων (Αγορές, δωρεές, μισθώ¬ 
σεις) και εισηγείται επ’ αυτών. 

- Φροντίζει για την καλή συντήρηση και διαφύλαξη από 
αυθαίρετους καταπατητές, των δημοτικών ακινήτων. 

- Εισηγείται κάθε φορά τις επιβαλλόμενες επισκευές 
ακινήτων και την μίσθωση από το Δήμο για την καλή εκμε¬ 
τάλλευσή τους. 

4. Γ ραφείο Ειδικής Ταμειακής Υπηρεσίας 

- Η Ειδική Ταμειακή Υπηρεσία ασκεί τα καθήκοντα και 
τις αρμοδιότητες που περιγράφονται στο άρθρο 48 του 
από 17.5. -15.6.1957 Β.Δ/τος. 

- Ενεργεί τις λογιστικές πράξεις που σχετίζονται με τη 
βεβαίωση και είσπραξη των εσόδων και την πληρωμή των 
εξόδων του Δήμου, την τήρηση των βιβλίων εσόδων - εξό¬ 
δων και την κατάρτιση των μηνιαίων και ετήσιων λογαρια¬ 
σμών της διαχειρίσεώς του. 

- Συγκεντρώνει και καταχωρεί όλες τις εισπράξεις και 
πληρωμές του Δήμου στο μηχανογραφικό υπολογιστή. 

- Έχειτην ευθύνη να παρέχει στο Δήμαρχο ανά πάσα στιγ¬ 
μή την ακριβή εικόνα των εσόδων και εξόδων του Δήμου. 

- Ελέγχει τα πόσης φύσεως έσοδα. 

- Εκδίδει τα γραμμάτια χρηματικών λογαριασμών. 

- Συντάσσει τις μηνιαίες ανακεφαλαιωτικές καταστά¬ 
σεις εισπράξεων. 

- Συντάσσει τις μηνιαίες ανακεφαλαιωτικές βεβαιωτικές 
καταστάσεις των οίκοθεν βεβαιουμένων εσόδων. 

- Κατατάσσει το σύνολο των εισπράξεων ημερησίως 
στους πέντε τηρούμενους λογαριασμούς κατά κατηγο¬ 
ρία εσόδων. 

- Παραδίδει και ταξινομεί τα χρησιμοποιηθέντα τριπλό¬ 
τυπα εισπράξεων μετά των συνοδευουσών αυτά ημερη¬ 
σίων ανακεφαλαιωτικών καταστάσεων για τον σχετικό 
έλεγχο από το Ελεγκτικό Συνέδριο. 

- Διεξάγει κάθε εργασία για την είσπραξη των δημοτι¬ 
κών προσόδων μέσω των δημοτικών εισπρακτόρων. 

5. Γραφείο Προμηθειών γενικά 

- Συγκεντρώνει από τις υπηρεσίες τα απαραίτητα στοι¬ 
χεία που χρειάζονται για την διενέργεια των προμηθειών. 

- Τηρεί ιδιαιτέρους φακέλους για κάθε είδους προμή¬ 
θειας. 

- Είναι ενήμερο πάντοτε επί των τιμών για κάθε είδος στην 
αγορά και τηρεί βιβλίο των προμηθευτών για κάθε είδος. 


- Μεριμνά για την έγκαιρη προμήθεια των αναγκαίων 
υλικών μετά την ολοκλήρωση της διαδικασίας προμηθει¬ 
ών (πρόχειρος διαγωνισμός, δημοπρασία ή απ’ ευθείας 
ανάθεση). 

- Συντάσσει τα πρωτόκολλα παραλαβής των προμηθευ- 
ομένων ειδών και μεριμνά για την σύγκληση της Επιτρο¬ 
πής Παραλαβών, για την παραλαβή των ειδών και υπο¬ 
γραφή των σχετικών πρωτοκόλλων. 

- Διαβιβάζει στο Γ ενικό Χημείο του Κράτους για έλεγχο 
και αξιολόγηση εκείνων των ειδών για τα οποία υπάρχουν 
ειδικοί όροι στις σχετικές συμβάσεις. 

- Συγκεντρώνει όλα τα απαραίτητα στοιχεία και διενερ¬ 
γεί τις δημοπρασίες. 

-Παρακολουθείτηντήρησητωνόρωντωνσυμβάσεωνγια 
την εντός των οριζομένων προθεσμιών, παράδοση των υλι¬ 
κών, από τους προμηθευτές, την επιβολή ποινικής ρήτρας 
σε περίπτωση εκπρόθεσμων παραδόσεων ή την χορήγηση 
παρατάσεων με απόφαση του αρμόδιου οργάνου όπως 
τούτο καθορίζεται στις συμβάσεις ή στις διακηρύξεις. 

- Παραλαμβάνει τα τιμολόγια από τους προμηθευτές 
και αφού ολοκληρώσει το σχετικό φάκελο προμήθειας με 
άλατα απαιτούμενα δικαιολογητικά (εφημερίδες δημοσι¬ 
εύσεων, διακηρύξεις, συγγραφή υποχρεώσεων, μελέτες, 
πρακτικά Δημαρχιακής Επιτροπής, αποφάσεις Δημοτι¬ 
κού Συμβουλίου και Δημαρχιακής Επιτροπής, πρωτόκολ¬ 
λα παραλαβής, δελτία εισαγωγής) ,τα διαβιβάζει στο γρα¬ 
φείο εκκαθάρισης δαπανών και Λογιστηρίου για την έκ¬ 
δοση εντάλματος. 

- Διενεργεί κάθε άλλη πράξη που έχει σχέση με τις προ¬ 
μήθειες για τις ανάγκες των υπηρεσιώντου Δήμου. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

1. ΤΜΗΜΑ ΜΕΛΕΤΩΝ ΚΑΙ ΕΡΓΩΝ 

1. Γ ραφείο Μελετών 

- Συντάσσει τις μελέτες για κάθε έργο που εκτελείται 
στο Δήμο με αυτεπιστασία, είτε με εργολαβία. 

Δηλαδή αρχιτεκτονικές, στατικές, ηλεκτρομηχανολογι- 
κές και οικονομοτεχνικές μελέτες για έργα κτιριακά - εξω- 
ραϊστικά - καλλιτεχνικά - οδοποιίας - συντηρήσεων και 
πρασίνου. 

- Διεξάγει τις δημοπρασίες για την ανάθεση έργων και 
διεκπεραιώνει όλες τις διαδικασίες μέχρι να υπογράφει 
το συμφωνητικό ανάθεσης. 

- Φροντίζει για την έκδοση των οικοδομικών αδειών για 
τα δημοτικά κτίρια και διατηρεί επαφή με την πολεοδομία 
και τις άλλες σχετικές υπηρεσίες. 

- Παρακολουθεί και επιβλέπει την πορεία εκτέλεσης των 
έργωντου Δήμου. 

- Εισηγείται την έγκριση κάθε δαπάνης για την εκτέλεση 
έργου. 

- Ελέγχει και θεωρεί τις πιστοποιήσεις, τα τιμολόγια, 
τους συγκριτικούς πίνακες, τα Ν.Π.Λ.Ε., τα Π.Κ.Ν.Τ.Μ. και 
όλα τα δικαιολογητικά που αφορούν έργα εκτελούμενα 
με εργολαβία ή με αυτεπιστασία. 

- Συντονίζει τη λειτουργία του εργοταξίου αυτεπιστα¬ 
σίας και έχει την ευθύνη των υλικών καιτων μηχανημάτων 
που χρησιμοποιούνται στα έργα αυτεπιστασίας. 

- Ελέγχει και θεωρεί τις καταστάσεις πληρωμής ημερο¬ 
μισθίων του εργατοτεχνικού προσωπικού που απασχο¬ 
λείται στα έργα αυτεπιστασίας, καθώς και τα τιμολόγια 
αγοράς υλικών και μίσθωσης μηχανημάτων που χρησιμο¬ 
ποιούνται στα έργα αυτά. 

- Εισηγείται για τη συγκρότηση επιτροπών παραλαβής 
έργων. 

- Διεκπεραιώνει όλη την αλληλογραφία που αφορά τη 
σύνταξη μελετών και την εκτέλεση έργων. 

- Εισηγείται στο Διευθυντή για τον ετήσιο προγραμματι¬ 
σμό έργων για το Δημοτικό Συμβούλιο. 

2. Γραφείο Κατασκευών και συντήρησης 

- Μεριμνά για την κατασκευή και συντήρηση του οδικού 
δικτύου του Δήμου. 

[Διαμόρφωση οδών, κατασκευή και συντήρηση κρα¬ 
σπέδων και πεζοδρομίων. Ασφαλτοστρώσεις και τσιμε- 
ντοστρώσεις. Κατασκευή τεχνικών έργων οδοποιίας (τοί¬ 
χοι αντιστήριξης, φρεάτια, διανοίξεις οδών και πλατειών, 
αρίθμηση οικιών και καταστημάτων κ.λπ.)]. 

- Εκδίδει τις άδειες εκσκαφής για την εκτέλεση έργων 
από τρίτους στα πεζοδρόμια και στα καταστρώματα των 
οδών του Δήμου, επιβλέπει τις εργασίες αυτές και μερι¬ 
μνά για την ορθή αποκατάσταση των φθορών. 

- Συντάσσει τις καταστάσεις αυτών που οφείλουν ει¬ 
σφορά από κατασκευή κρασπέδων και πεζοδρομίων. 

- Τηρεί στοιχεία συντήρησης οδοστρωμάτων. 

- Έχει την ευθύνη σήμανσης των οδών. 

- Μεριμνά για τη συντήρηση των Σχολικών κτιρίων, κα¬ 
θώς και για τη συντήρηση όλων των κτιρίων και εγκατα¬ 
στάσεων του Δήμου και των Νομικών του Προσώπων. 

3. Γ ραφείο Ηλεκτρο/Μηχανολογικών Εφαρμογών 

- Φροντίζει για τον προγραμματισμό, συντονισμό και 
υλοποίηση του ετήσιου ενιαίου προγράμματος προμηθει¬ 
ών, που αφορά τον ηλεκτρομηχανολογικό εξοπλισμό σε 
πάσης φύσεως τροχαίο υλικό και μηχανήματα όλων των 
υπηρεσιών του Δήμου. 

- Παρακολουθεί και διεκπεραιώνει όλες τις οικονομικές 
υποχρεώσεις που ανακύπτουν από τις καθημερινές ανά¬ 
γκες σε μηχανήματα, εργαλεία, ανταλλακτικά, καύσιμα, 
ηλεκτρολογικό υλικό κ.λπ. 

- Μεριμνά για τη σύνταξη και προώθηση κάθε είδους με¬ 
λετών που αφορούν το γραφείο ήλεκτρο μηχανολογικών 
εφαρμογών. 

- Φροντίζει για τη σύνταξη και υπογραφή των αναγκαί¬ 
ων συμβάσεων ηλεκτρομηχανολογικού υλικού και παρα¬ 
κολουθεί την εκτέλεσή τους. 

4. Γραφείο Μηχανοργάνωσης και Τεχνολογικού Εξο¬ 
πλισμού 

- Ασχολείται με την κατάρτιση, την επεξεργασία και την 
εφαρμογή προγραμμάτων μηχανοργάνωσης όλων των 
υπηρεσιών του Δήμου. 

- Φροντίζει για την προμήθεια και συντήρηση μηχανη¬ 
μάτων πληροφορικής. 

- Φροντίζει για την τροφοδοσία των Η/Υ με τα απαραί¬ 
τητα αναλώσιμα ή μη υλικά (χαρτί, ειδικά έντυπα, μελανο¬ 
ταινίες, μαγνητικές ταινίες κ.λπ.), καθώς και για την απο¬ 
θήκευση αυτών. 

- Τηρεί το «βιβλίο οδηγιών» για τη λειτουργία και εκμε¬ 
τάλλευση του μηχανογραφικού συστήματος. 

- Τηρεί τη βιβλιοθήκη των μαγνητικών ταινιών και δί¬ 
σκων. 

- Παρέχει τεχνικές οδηγίες και βοήθεια στους αναλυ¬ 
τές, προγραμματιστές, χειριστές κ.λπ. για την καλή και 
αποτελεσματική χρήση του συστήματος του Η/Υ, τον 
εντοπισμό και διόρθωση λαθών και βλαβών. 

- Τηρεί την τεχνική βιβλιοθήκη (εγχειρίδια, τεχνικά βι¬ 
βλία κ.λπ.). 

- Τηρεί βιβλίο συμβάντων και βλαβώντων μηχανημάτων. 

- Αξιολογεί τον υπάρχοντα εξοπλισμό και το φορτίο του 
και εισηγείταιτροποποιήσειςή και νέες διατάξειςτου εξο¬ 
πλισμού για να ικανοποιήσει τις μελλοντικές ανάγκες. 

- Συνεργάζεται με τις αρμόδιες υπηρεσίες της Νομαρ¬ 
χίας, του Υπουργείου Εσωτερικών ή άλλων αρχών, πάνω 
σε θέματα γενικού σχεδιασμού, συντονισμού και συνδυα¬ 
σμένης ανάπτυξης τοπικών συστημάτων πληροφορικής. 

- Φροντίζει για την εκπαίδευση του προσωπικού του Δή¬ 
μου στη χρήση Η/Υ. 


5. Γ ραφείο Αντιμετώπισης εκτάκτων αναγκών 

- Φροντίζει για την εφαρμογή κάθε σχεδίου, γενικού ή ει¬ 
δικού, για την αντιμετώπιση εκτάκτων αναγκών, προερ- 
χομένων από σεισμούς, πλημμύρες, πυρκαγιές, διακοπή 
ηλεκτρικής ενέργειας, επιδημίες, επιζωοτιες και μεγάλα 
δυστυχήματα. 

- Συγκροτεί με τη συνεργασία του γραφείου υγείας-κα- 
θαριότητας και τα συνοικιακά συμβούλια του Δήμου, τις 
απαραίτητες ομάδες αντιμετώπισης εκτάκτων αναγκών 
και τις επιτροπές πολιτών. 

- Φροντίζει για την κατάρτιση των αναγκαίων σχεδίων 
συγκέντρωσης των πολιτών μετά από κάθε σεισμό, τη σύ¬ 
νταξη μνημονίων ενεργειών και τον καθορισμό των υπευ¬ 
θύνων. 

- Προεξασφαλίζει τα αναγκαία υλικά και μέσα για την 
ενεργοποίηση των επιτροπών πολιτών και των ομάδων 
άμεσης επέμβασης. 

- Ενημερώνει το προσωπικό και τις ομάδες άμεσης 
επέμβασης για τα απαραίτητα μέτρα, πριν από την εμφά¬ 
νιση των εκτάκτων αναγκών. 

- Ανακοινώνει στους κατοίκους της περιοχής με κάθε 
μέσο τις οδηγίες για την αντιμετώπιση προβλημάτων που 
δημιουργούνται από έκτακτες ανάγκες. 

- Φροντίζει για την προμήθεια και συντήρηση των ανα¬ 
γκαίων σειρήνων. 

- Προβαίνει στις απαραίτητες ενέργειες για την εφαρ¬ 
μογή των ασκήσεων αντιμετώπισης εκτάκτων αναγκών. 

- Παρακολουθεί την αλληλογραφία του γραφείου, ενη¬ 
μερώνει τους υπεύθυνους φορείς και τηρεί το αρχείο του 
γραφείου. 

- Παρακολουθεί τη νομοθεσία που αφορά το γραφείο. 

- Διεκπεραιώνει κάθε άλλη εργασία της αρμοδιότητας 
του γραφείου εκτάκτων αναγκών. 

2. ΤΜΗΜΑ ΣΧΕΔΙΟΥ ΠΟΛΗΣ ΚΑΙ ΚΤΗΜΑΤΟΛΟΓΙΟΥ 

1. Γραφείο Πολεοδομικών Μελετών και Εφαρμογής 
Σχεδίου Πόλης 

- Έχει την ευθύνη για το Γ ενικό Πολεοδομικό Σχέδιο του 
Δήμου και τις τομεακές Πολεοδομικές μελέτες. 

- Διατηρεί αρχείο πολεοδομικών μελετών, κανονισμού 
κ.λπ. 

- Έχει την ευθύνη για την παρακολούθηση πολεοδομι¬ 
κών μελετών που συντάσσονται από άλλους φορείς και 
αφορούν το Δήμο. 

- Έχει την ευθύνη για την ανανέωση και ενημέρωση των 
στόχων του Γ.Π.Σ. και των Π.Μ. του Δήμου με στόχο τη 
βελτίωση του πολεοδομημένου περιβάλλοντος. 

- Συντάσσει τις κυκλοφοριακές μελέτες του Δήμου. 

- Έχει την ευθύνη για το χαρακτηρισμό χώρων για κοι¬ 
νωνικούς σκοπούς. 

- Εφαρμόζει τις διαδικασίες χαρακτηρισμού, διατήρη¬ 
σης ή κατεδάφισης αυθαιρέτων κτισμάτων. 

2. Γ ραφείο Τοπογραφικών Μελετών και Κτηματολογίου 

- Μεριμνά για την έρευνα - καταγραφή και προστασία 
της Δημοτικής περιουσίας. 

- Διατηρεί και ενημερώνει τους σχετικούς χάρτες. 

- Συντάσσει τα τοπογραφικά διαγράμματα του Δήμου 
που αφορούν έργα ή τοπογραφικά υπόβαθρα περιοχών. 

- Εκδίδει τα υψομετρικά σημειώματα για την έκδοση των 
οικοδομικών αδειών. 

- Έχει την ευθύνη για τις τροποποιήσεις του ισχύοντος 
Ρ.Σ. 

- Συντάσσει τις πράξεις τακτοποίησης και αναλογισμού 
οικοπέδων. 

- Κινεί τη διαδικασία αναγκαστικών απαλλοτριώσεων. 

- Μεριμνά για την τήρηση και ενημέρωση του υψομετρι¬ 
κού δικτύου του Δήμου. 

- Εφαρμόζει την ισχύουσα ρυμοτομία. 

- Διατηρεί αρχείο τοπογραφικών μελετών, χαρτών και 
υποβάθρων, καθώς και αρχές Διαταγμάτων. 

- Μεριμνά για τις πράξεις εφαρμογής των πολεοδομι- 
κών μελετών. 

-Έχει την ευθύνη για τη φύλαξη και συντήρηση των το- 
πογραφικών οργάνωντου Δήμου. 

- Παρακολουθεί και προωθεί στο Δημοτικό Συμβούλιο 
τυχόν απαλλοτριώσεις κάθε μορφής υπέρ του Δήμου. 

- Τηρεί και ενημερώνει το κτηματολόγιο του Δήμου. 

ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

1. ΤΜΗΜΑ ΚΑΘΑΡΙΟΤΗΤΑΣ 

1. Γραφείο Καθαριότητας 

- Οργανώνει το πρόγραμμα καθαριότητας οδών, πλα¬ 
τειών και κοινοχρήστων χώρων. 

- Συντάσσει τις ημερολογιακές καταστάσεις Προσωπι¬ 
κού. 

- Μεριμνά για τον εφοδιασμό του προσωπικού με τα 
απαραίτητα εργαλεία. 

- Ειδικότερα το γραφείο αυτό φροντίζει για τη συλλογή, 
αποκομιδή και απόρριψη των απορριμμάτων των σπιτιών 
και των κοινόχρηστων χώρων, στον ειδικό χώρο. 

- Ενεργοποιεί το προσωπικό για την αντιμετώπιση έκτα¬ 
κτων περιστατικών (πλημμύρες, πυρκαγιές κ.λπ.). 

- Λαμβάνει κάθε μέτρο για τον ευπρεπισμό της πόλης. 

-Έχειτηνεπιμέλειατου ειδικού ευπρεπισμού της πόλης 

κατά τις εορταστικές εκδηλώσεις. 

- Φροντίζει για την άρτια αισθητική εμφάνιση όλωντωνπα- 
ραμέτρων που σχετίζονται με το γραφείο αυτό και βρίσκο¬ 
νται σε άμεση επαφή με το πολεοδομημένο περιβάλλον. 

- Λαμβάνει όλα τα μέτρα για την αντιμετώπιση περιβαλ¬ 
λοντολογιών προβλημάτων με στόχο τη βελτίωση της 
ποιότητας ζωής των Δημοτών. 

2. Γ ραφείο Κίνησης Οχημάτων 

- Ελέγχει κάθε υπηρεσία που ανάγεται στην κίνηση των 
αυτοκινήτων και μηχανημάτων του Δήμου. 

- Φροντίζει μαζί με το λοιπό εργατικό δυναμικό της κα¬ 
θαριότητας, στην αποκομιδή και μεταφορά των απορριμ¬ 
μάτων. 

- Ελέγχει και παρακολουθείτην κίνηση των αυτοκινήτων 
κ.λπ. μηχανημάτων καιτην κατανάλωση καυσίμωνπου κά¬ 
νουν. 

- Εισηγείται τη λήψη μέτρων για την ομαλή λειτουργία 
των αυτοκινήτων. 

3. Γ ραφείο Ηλεκτρομηχανολογικού - Επισκευής και Συ¬ 
ντήρησης 

- Εισηγείται κάθε θέμα που έχει σχέση με την οργάνωση 
και λειτουργία μηχανουργείου. 

- Φροντίζει για την καλή λειτουργία, επισκευής και συ¬ 
ντήρησης των αυτοκινήτων και μηχανημάτων του Δήμου. 

- Τηρεί στατιστικά στοιχεία της κίνησης και λειτουργίας 
των αυτοκινήτων και αναφέρει κάθε ζημιά που θα διαπι¬ 
στωθεί ότι έγινε από υπαιτιότητα των οδηγών τους. 

- Εισηγείται την ανάγκη προμήθειας ή αντικατάστασης 
μηχανημάτων και μηχανολογικού υλικού. 

- Φροντίζει για τη συντήρηση του δικτύου ηλεκτροφωτι- 
σμού και σηματοδοτών, την αντικατάσταση λαμπτήρων 
και για την εκτέλεση έργων επέκτασης δικτύου ηλεκτρο- 
φωτισμού απευθείας από το Δήμο. 

- Φροντίζει για το πρόγραμμα ωρών φωτισμού των οδών 
και πλατειών, δημοτικών χώρων κ.λπ., καθημερινά και τις 
γιορτές. 

- Φροντίζει για τις ηλεκτρολογικές εργασίες των αυτο¬ 
κινήτων και μηχανημάτων. 

- Φροντίζει για τον εξοπλισμό του μηχανουργείου με τα 
απαραίτητα εργαλεία και μηχανήματα. 

4. Γ ραφείο Αποθήκης και διαχείρησης εν γένει υλικού 
του Δήμου. 

- Φροντίζει για τη διαχείριση κάθε προμήθειας επίπλων 


και σκευών καθώς και υλικών προοριζομένων για την 
εκτέλεση έργωντου Δήμου. 

- Τηρεί τα προβλεπόμενα από το νόμο βιβλία παραλα¬ 
βής και παράδοσης επίπλων και σκευών καθώς και υλικών 
στους υπεύθυνους κάθε έργου. 

- Φροντίζει για τη φύλαξη και την καλή συντήρηση των 
υλικών και μηχανημάτων του Δήμου. 

- Διενεργεί ελέγχους και εισηγείται τη σύνταξη πρωτο¬ 
κόλλων καταστροφής αχρήστου υλικού. 

- Διενεργεί ετήσια απογραφή υλικού και τηρεί βιβλίο 
απογραφών. 

- Υποβάλλει στο τέλος κάθε έτους ετήσια κατάσταση 
προμηθευθέντων, απωλεσθέντων και καταστραφέντων 
επίπλων, σκευών, μηχανημάτων, εργαλείων, υλικών έρ¬ 
γων κ.λπ., προς τη Δημοτική Αρχή. 

- Εισηγείται κάθε θέμα της αρμοδιότητας του γραφείου. 

2. ΤΜΗΜΑ ΠΡΑΣΙΝΟΥ 

1. Γ ραφείο Κήπων και Δενδροστοιχιών 

- Εκτελεί κάθε εργασία που έχει σχέση με το πράσινο γε¬ 
νικά. 

- Επιστατεί και επιβλέπει όλα τα νέα έργα πρασίνου και 
διεκπεραιώνει όλες τις σχετικές διαδικασίες όπως φαίνο¬ 
νται στις αρμοδιότητες του γραφείου εκτέλεσης έργων. 

- Φροντίζει για την καθαριότητα, συντήρηση, ανανέωση 
πρασίνου κοινόχρηστων χώρων και αποκαθιστά τις φθο¬ 
ρές στο πράσινο του Δήμου. 

- Μελετά και εφαρμόζει προγράμματα επίκαιρης φύ¬ 
τευσης δένδρων, σποράς γκαζόν και φυτών, ψεκασμών, 
καταπολέμησης ασθενειών, σκαλισμάτων, κλαδεμάτων, 
ποτισμάτων κ.λπ. 

- Καθιερώνει στενές σχέσεις του Δήμου με τους δημό¬ 
τες σε ότι αφορά τη συνεργασία τους για ανάπτυξη του 
πρασίνου στη περιοχή και φροντίζει για την προπαγάνδι- 
ση της αναγκαιότητας για πράσινο. 

- Φροντίζει για την οργάνωση φυτώριου που θα εξυπη¬ 
ρετεί τις ανάγκες του Δήμου σε φυτικό υλικό. 

- Φροντίζει για την προστασία του περιβάλλοντος από 
υγιεινή και αισθητική άποψη με τη συλλογή στοιχείων και 
τον έλεγχο και την πληροφόρηση - ενεργοποίηση - πρό¬ 
ληψη. 

2. Γ ραφείο Μελετών Κοινοχρήστων Χώρων, Προστα¬ 
σίας Περιβάλλοντος και Αλσών 

- Εκπονεί τις μελέτες των κοινοχρήστων χώρων που 
πρόκειται να αξιοποιηθούν (πλατείες, άλση, πάρκα, υπαί¬ 
θριες αθλητικές εγκαταστάσεις κ.λπ.). 

- Μεριμνά για την σύνταξη των τευχών δημοπράτησης 
όσων έργων θα εκτελεσθούν με εργολαβίες, την θεώρη¬ 
σή τους από τις αρμόδιες Δ/νσεις, και την εν συνεχεία δη- 
μοπράτηση των έργων ενώπιοντης Δημαρχιακής Επιτρο¬ 
πής. 

- Μεριμνά για την παράδοση των ολοκληρωμένων μελε¬ 
τών στα αρμόδια τμήματα κατασκευών. 

- Είναι αρμόδιο για θέματα που σχετίζονται με αγάλμα¬ 
τα, συντριβάνια, στέγαστρα, κινητά προστεγάσματα, πε¬ 
ρίπτερα κ.λπ. 

- Τηρείτο σχετικό αρχείο. 

- Ασχολείται και ελέγχει τη σωστή λειτουργία του δικτύ¬ 
ου αποχέτευσης της πόλεως με σκοπό την αποφυγή της 
ρύπανσης. 

- Ελέγχει κάθε ρυπογόνο εστία και ενημερώνει τους δη¬ 
μότες για τα μέτρα που πρέπει να πάρουν για την κατα¬ 
στολή των αιτιών που προκαλούν την ρύπανση. 

- Συνεργάζεται με τους αρμόδιους Κρατικούς Φορείς 
(ΠΕΡΠΑ κ.λπ.) και προτείνει τη λήψη μέτρων για την προ¬ 
στασία του περιβάλλοντος. 

- Μεριμνά για την ασφάλεια και προτείνει κάθε μέτρο για 
την προφύλαξη των αλσών της πόλεως ώστε να συντε- 

λούν πάντοτε στην θεμελίωση της προστασίας του περι¬ 
βάλλοντος. 

ΔΙΕΥΘΥΝΣΗ ΔΗΜΟΤΙΚΗΣ ΑΣΤΥΝΟΜΙΑΣ 

Οι αρμοδιότητες της συγκεκριμένης Δ/νσης είναι αυτές 
που αναφέρονται κάτωθι στα επί μέρους τμήματα και αυ¬ 
τές που καθορίζονται από Π.Δ., Νόμους και εγκυκλίους 
κάθε φορά (βλέπε Π.Δ. 23/2002). 

1. ΤΜΗΜΑ ΕΙΔΙΚΟΥ ΕΝΣΤΟΛΟΥ ΠΡΟΣΩΠΙΚΟΥ 

Οι αρμοδιότητες του ανωτέρω τμήματος είναι: 

1. Ο έλεγχος της τήρησης των διατάξεων που αφορούν 
την καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την άρδευση, 
την αποχέτευση, την ηχορύπανση, τη ρύπανση των θα¬ 
λασσών από πηγές ξηράς, την προστασία των επίγειων 
και υπόγειων υδάτινων αποθεμάτων και την προστασία 
του περιβάλλοντος (άρθρο 24 Π .Δ/τος 410/1995) (Α 231). 

2. Ο έλεγχος της τήρησης των διατάξεων που αφορούν 
τη λειτουργία των εμποροπανηγύρεων (άρθρο 24 
Π.Δ/τος 410/1995). 

3. Ο έλεγχος της τήρησης των διατάξεων που αφορούν 
τη λειτουργία των πάσης φύσεως επιτηδευμάτων και 
επαγγελμάτων(άρθρο 24 Π.Δ/τος 410/1995). 

4. Ο έλεγχος της τήρησης των διατάξεων που αφορούν 
τη λειτουργία δημοτικών ή κοινοτικών εργαστηρίων και 
τον έλεγχο των υγρών, στερεών και αέριων αποβλήτων, 
της ρύπανσης των υδάτων και της θάλασσας (άρθρο 24 
Π.Δ/τος 410/1995). 

5. Ο έλεγχος της τήρησης των διατάξεων που αφορούν 
τη λειτουργία όλων των καταστημάτων και επιχειρήσεων, 
των οποίων οι όροι λειτουργίας καθορίζονται από υγειο¬ 
νομικές διατάξεις (άρθρο 24 Π.Δ/τος 410/1995). 

6. Ο έλεγχος της τήρησης των διατάξεων που αφορούν 
την δραστηριότητα γενικά των μικροπωλητών και τη λει¬ 
τουργία κυλικείων σε κοινόχρηστους χώρους(άλση, κή¬ 
πους κ.λπ.) (άρθρο 24 Π.Δ/τος 410/1995). 

7. Ο έλεγχος της τήρησης των διατάξεων που αφορούν 
την εγκατάσταση και λειτουργία θεάτρων, κινηματογρά¬ 
φων και παρεμφερών επιχειρήσεων, που προβλέπονται 
από τους Α.Ν. 445/1937 (Α22) και 446/1937 (Α23) (άρθρο 
24 Π.Δ/τος 410/1995). 

8. Ο έλεγχος της τήρησης των διατάξεων που αφορούν 
τη λειτουργία μουσικής σε δημόσια κέντρα, ύστερα από 
σχετική άδεια όπως προβλέπεται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη (Β 593) (άρθρο 24 Π.Δ/τος 410/1995). 

9. Ο έλεγχος της τήρησης των διατάξεων που αφορούν 
την εγκατάσταση και λειτουργία ψυχαγωγικών παιδιών, 
που προβλέπονται από αστυνομικές διατάξεις και δεν 
υπάγονται στις διατάξεις του Ν. 2000/1991 (Α 206) (άρ¬ 
θρο 24 Π.Δ/τος 410/1995). 

10.0 έλεγχος για την εφαρμογή των διατάξεων για την 
κοινή ησυχία, την καθαριότητα και αισθητική των πόλεων, 
ευκοσμία και αυταξία [Αστ. Διατάξεις 6/1996, (Β 1028) και 
3/1996, (Β 15) άρθρο 17 της Υγειονομικής διάταξης Υΐβ/ 
2000/1995 και άρθρο 417 Π.Κ„ (Β 343)]. 

11.0 έλεγχος της τήρησης των διατάξεων που αφο¬ 
ρούν τη λειτουργία των καταστημάτων και επιχειρήσεων 
υγειονομικού ενδιαφέροντος, θεάτρων, κινηματογρά¬ 
φων, ψυχαγωγικών παιδιών, εκμίσθωσης μοτοποδηλά¬ 
των [Α.Ν. 2520/1940, (Α 273) Ν. 2323/1995, (Α 145) Π.Δ. 
180/1979, (Α 175) όπως ισχύει, Υγειονομικές και Αστυνο¬ 
μικές Διατάξεις]. 

12. Ο έλεγχος της τήρησης των διατάξεων που αφο¬ 
ρούν την στάθμευση οχημάτων [άρθρο 34 του Ν. 2696/- 
1999 Κ.Ο.Κ., (Α 57]. 

13. Ο έλεγχος της τήρησης των διατάξεων που αφο¬ 


ρούν τη σήμανση των εργασιών που εκτελούνται στις 
οδούς [άρθρο 9 του Ν. 2696/1999, (Α57)]. 

14. Ο έλεγχος της τήρησης των διατάξεων που αφο¬ 
ρούν τη ρύθμιση της κυκλοφορίας με υποδείξεις και σή¬ 
ματα των τροχονόμων [άρθρο3τουΝ.2696/1999, (Α57)]. 

15. Ο έλεγχος της τήρησης των διατάξεων που αφο¬ 
ρούν τις εκπομπές ρύπων, θορύβων κ.λ.π. από οχήματα 
[άρθρο 15, παρ. 1 του Ν. 2696/1999, (Α57)]. 

16. Ο έλεγχος της τήρησης των διατάξεων που αφο¬ 
ρούν τις υποχρεώσεις αυτών που εκτελούν έργα και ενα¬ 
ποθέτουν υλικά και εργαλεία στις οδούς, στο δημοτικό ή 
κοινοτικό δίκτυο [άρθρο 47του Ν. 2696/1999, (Α57). 

17. Ο έλεγχος της τήρησης των διατάξεων του Γενικού 
Οικοδομικού Κανονισμού και των διατάξεων για τις επι¬ 
κίνδυνες οικοδομές [Ν. 1577/1985, (Α210), Ν. 651/1977, 
(Α 207), Ν. 1647/1986, (Α 141) και Π.Δ. της 13.4.1929,(Α 
153)] και άρθρο 27, παρ. 3 του Γενικού Οικοδομικού Κα¬ 
νονισμού Ν. 1577/1985 (Α 210). 

18. Ο έλεγχος της τήρησης των διατάξεων για την επί¬ 
βλεψη εφαρμογής διακοπής εργασιών λόγω έλλειψης μέ¬ 
τρων ασφαλείας και υγιεινής [άρθρο 116 του Π.Δ. 1073/ 
1981, (Α 260)]. 

19.0 έλεγχος της τήρησηςτωνδιατάξεωνγιατο ωράριο 
λειτουργίας των κέντρων διασκέδασης και των συναφών 
καταστημάτων, καθώς και των εμπορικών καταστημάτων 
[άρθρα 23, 24 και 46 του Ν. 2224/1994, (Α 112), άρθρο 8 
του Ν. 2207/1994, (Α 65), άρθρο 14, παρ. 2 του Ν. 2194/ 
1994, (Α 34) και κοινή υπουργική απόφαση 1011/22/19- 
ιβ/1994, (Β724), όπως τροποποιήθηκε με την κοινή υπουρ¬ 
γική απόφαση 1011/22/19-Κ071995, (Β 1955)]. 

20. Η αφαίρεση άδειας οικοδομής για ασφαλιστικές εισ¬ 
φορές [άρθρο 41, παρ. 2 Κανονισμού Ασφάλισης Ι.Κ.Α. 
816/Β'-65, όπως αντικαταστάθηκε με την παρ. 3 ΑΥΚΥ Φ 
21/21/1473/1972, (Β324)]. 

21. Η επιθεώρηση αμαξωμάτων κοντινών ως προς την 
εμφάνισή τους [απόφαση Υπουργού Εμπορίου ΚΙ 
2113/1995, (Β 786)]. 

22. Ο έλεγχος επιχειρήσεων τουριστικού ενδιαφέρο¬ 
ντος, σχετικά με την εφαρμογή της τουριστικής νομοθε¬ 
σίας (βεβαίωση παραβάσεων, εκτέλεση διοικητικών κυ¬ 
ρώσεων κ.λπ. [Ν. 393/1976, (Α 199), Ν. 2160/1993, (Α 118)]. 

23. Η προστασία σπηλαίων [απόφαση ΥΠ.Π.Ε. 
34593/1983, (Β 3988) σε συνδυασμό με κοινή πουργική 
απόφαση ΓΝΟΣ/57263/1994, (Β 894)]. 

24. Ο έλεγχος της τήρησης των διατάξεων που αφο- 
ρούντην αλιεία στα εσωτερικά ύδατα (λιμνοθάλασσες, λί¬ 
μνες, ιχθυοτροφεία,ποταμοί) [Β.Δ. 666/1996 (Α 160), Ν.Δ. 
420/1970 (Α 27), Ν. 2040/1992, (Α 70) και άρθρο 8 του 
Ν. 2332/1995 (Α 181)]. 

25. Η εφαρμογή της τήρησης των διατάξεων που αφο¬ 
ρούν τους χώρους εγκατάστασης πλανόδιων νομάδων 
[Υγειονομική διάταξη Α5/696/1983 (Β 243)]. 

26. Ο έλεγχος της τήρησης των διατάξεων που αφο¬ 
ρούν τις κάθε είδους κανονιστικές αποφάσεις που εκδί¬ 
δουν τα Δημοτικά ή Κοινοτικά Συμβούλια, καθώς και την 
επιβολή των πάσης φύσεως προστίμων που καθορίζονται 
με τις κανονιστικές αποφάσεις (άρθρο 37 Π.Δ/τος 
410/1995). 

27. Ο έλεγχος της τήρησης των διατάξεων για την προ¬ 
στασία του αστικού και περιαστικού πρασίνου. 

28. Οι αρμοδιότητες της Αγροφυλακής σε τοπικό επίπε¬ 
δο όπως αυτές ορίζονται από τις διατάξεις του Ν.Δ. 
3030/1954 (Α 244 «Περί αγροφυλακής» όπως αυτό έχει συ¬ 
μπληρωθεί και τροποποιηθεί μεταγενέστερα, και ιδίως: 

Η φρούρηση των αγροτικών κτημάτων για την πρόληψη 
της κλοπής, της φθοράς καιτων άλλων αδικημάτων. Η προ¬ 
ανάκριση γι’ αυτά τα αδικήματα και η δίωξη και η εκδίκαση 

όσων διώκονται σε βαθμό πταίσματος κατά τους ορισμούς 
του ανωτέρω Νόμου. Η αστυνομία για τα αρδευτικά ύδατα 
σύμφωνα με τον ανωτέρω νόμο και τις λοιπές συναφείς 
διατάξεις. Οι αρμοδιότητες της αγροφυλακής εκτείνονται 
στην αγροτική έκταση, αναφέρονται στα αγροτικά κτήμα¬ 
τα, τα ακίνητα και κινητά τα χρησιμοποιούμενα για αγροτι¬ 
κές ή κτηνοτροφικές εργασίες ή σχετιζόμενα με τέτοιες ερ¬ 
γασίες όπως αυτά αναφέρονται ειδικότερα στον ως άνω 
Νόμο και τις λοιπές σχετικές διατάξεις. 

29. Ο έλεγχος της τήρησης των διατάξεων που αφο¬ 
ρούν την κατάληψη κοινόχρηστων χώρων [άρθρο 13 του 
Β.Δ. 24-9/20.10.1988, (Α 171), όπως αντικαταστάθηκε με 
το άρθροδτου Ν. 1080/1980, (Α246),το άρθρο54, παρ. 
4 του Ν. 1416/1984, (Α 18), το άρθρο 26, παρ. 4 του 
Ν. 1828/1989 (Α 2) και το άρθρο 6 εδάφιο τρίτο του 
Ν. 1800/1990, (Α 125) σε συνδυασμό με το άρθρο 458 του 
Π.Κ., όπως αντικαταστάθηκε με το άρθρο 1, παρ. 12του 
Ν. 2207/1994, (Α65) σε συνδυασμό με διατάξεις που ανα- 
φέρονται στο υπαίθριο εμπόριο χωρίς άδεια επέκτασης 
καταστημάτων], 

30. Ο έλεγχος της τήρησης των διατάξεων που αφο¬ 
ρούν το υπαίθριο εμπόριο και τις λαϊκές αγορές 
[Ν. 2323/1995 (Α 145), απόφ. Υφυπουργού Εμπορίου 
ΚΙ2113/95 (Β786) και απόφαση του Υπουργού Εμπορίου 
Α-2 6813/95, (Β 1085)]. 

31. Η βεβαίωση μόνιμης κατοικίας για μεταδημότευση 
[άρθρο 32του Ν. 1516/1985 (Α20) και άρθρο 18του Π.Δ. 
410/1995, (Α 231). 

32. Η θεώρηση των τιμοκαταλόγων των δωματίων των 
ξενοδοχειακών επιχειρήσεων και καταλυμάτων στις περι¬ 
πτώσεις που αυτές λειτουργούν σε νομούς ή νησιά που 
δεν εδρεύουν υπηρεσίες του ΕΟΤ [άρθρο 14 της 
503007/76 απόφασηςτου Γ.Γ. ΕΟΤ, η οποία κυρώθηκε με 
το άρθρο 8 του Ν. 1652/1986, (Α 167) και η κοινή υπουρ¬ 
γική απόφαση 1947/1994, (Β 846)]. 

33. Η φύλαξη των δημοτικών ή κοινοτικών εγκαταστά¬ 
σεων και της δημοτικής ή κοινοτικής περιουσίας. 

Ως προς τον ειδικότερο τρόπο άσκησης αρμοδιοτήτων 
ρυθμίζονται τα εξής, επί μέρους, θέματα: 

α) Ο έλεγχος για την καθαριότητα εκτείνεται σε όλους 
τους δημόσιους, δημοτικούς, κοινοτικούς και κοινόχρη¬ 
στους χώρους και σε τόπους αγοράς. 

Για την άσκηση της αρμοδιότητας αυτής εφαρμόζονται 
οι διατάξεις του Ν.Δ. 805/1971 (Α 1) και του άρθρου 26, 
παρ. 1 του Ν. 1080/1980 (Α 246). 

β) Ο έλεγχος για τη στάθμευση των πάσης φύσεως οχη¬ 
μάτων εκτείνεται τόσο στους χώρους ελεγχόμενης στάθ¬ 
μευσης όσο και σε χώρους εκτός αυτών. 

Για την άσκηση της αρμοδιότητας αυτής εφαρμόζονται 
οι διατάξεις του άρθρου 26, παρ. 1 του Ν. 1080/1980 και 
των άρθρων 104 και 105 του Ν. 2696/1999 (Α57). 

γ) Γ ια τον έλεγχο της οικοδόμησης, το προσωπικό της 
Δημοτικής Αστυνομίας δικαιούται να εισέρχεται σε αυλές, 
σε ανεγειρόμενες οικοδομές και πάσης φύσεως κτίσματα, 
σύμφωνα με τις ισχύουσες διατάξεις και να ελέγχει την 
ύπαρξη άδειας οικοδόμησης σε ισχύ, την αναγραφή του 
αριθμού της, την τήρηση των όρων της καθώς και την 
ύπαρξη καιτήρηση των όρων κάθε άλλης σχετικής άδειας. 

δ) Ο έλεγχος της αποχέτευσης περιλαμβάνει και την πα- 
ρεμπόδιση επιχωμάτωσης ή δόμησης της φυσικής ροής 
των χειμάρρων, τον έλεγχο των νερών που χύνονται στους 
χειμάρρους και ποταμούς για να μη περιέχουν λύματα βιο¬ 
μηχανικών και βιοτεχνιών, επιχειρήσεων, ή οικιών, τον 
έλεγχο για παράνομες συνδέσεις ακινήτων με υδροφό¬ 
ρους αγωγούς ή αγωγούς των ακάθαρτων ή βρόχινων νε¬ 
ρών ως και παράνομες επεκτάσεις των αγωγών αυτών. 

Για τον έλεγχο αυτό το προσωπικό της Δημοτικής Αστυ¬ 


νομίας δικαιούται να εισέρχεται σε αυλές και οικήματα 
πάσης φύσεως σύμφωνα με τις ισχύουσες διατάξεις. 

ε) Ο έλεγχος για τη μόλυνση του περιβάλλοντος εκτεί¬ 
νεται σε κάθε πηγή και αιτία παροδική ή μόνιμη που προ- 
καλεί ρύπανση ή μόλυνση στο φυσικό περιβάλλον (γη, αέ¬ 
ρα, ποτάμια, λίμνες, θάλασσες, κ.λπ.).Στον έλεγχο υπό- 
κεινται και οι εστίες καύσεως πάσης φύσεως κτιρίων 
(οικίες, ξενοδοχεία, καταστήματα, νοσοκομεία, βιοτε¬ 
χνίες, βιομηχανίες κ.λπ.) ως και η ηχορύπανση. 

Ο έλεγχος για τη μόλυνση του περιβάλλοντος περιλαμ¬ 
βάνει και τη ρύπανση από οσμές, από εγκατάλειψη στε¬ 
ρεών αντικειμένων ή υπολειμμάτων σε δημόσιους και 
ιδιωτικούς χώρους, που δημιουργούνται από κάθε είδους 
δραστηριότητα. 

στ) Η προστασία του υπόγειου υδατικού δυναμικού πε¬ 
ριλαμβάνει και τον έλεγχο για την πρόληψη παράνομου 
ανοίγματος πηγαδιών και εκτέλεση γεωτρήσεων, τον 
έλεγχο της υπεράντλησης που δημιουργεί κινδύνους 
εξάντλησης και ελάττωσης του υπόγειου υδατικού δυνα¬ 
μικού, τον έλεγχο της παράνομης πώλησης, διάθεσης, 
μεταφοράς ή αλλαγής χρήσεως τον, την προστασία από 
τη ρύπανση και μόλυνση τόσο των υπόγειων όσο και των 
επιφανειακών νερών. 

2. ΤΜΗΜΑ ΕΠΙΣΤΗΜΟΝΙΚΟΥ ΚΑΙ ΥΠΟΣΤΗΡΙΚΤΙΚΟΥ 
ΠΡΟΣΩΠΙΚΟΥ 

Οι αρμοδιότητες του ανωτέρω τμήματος είναι: 

1. Συγκέντρωση υλικού και τήρηση τεχνικού φυσικού 
αρχείου (π.χ. σε φακέλους). 

2. Τήρηση βιβλιοθήκης και αρχείου νομοθεσίας. 

3. Τήρηση αρχείου των διατιθέμενων τεχνικών μέσων 
και ανθρώπινου δυναμικού της Διεύθυνσης. 

4. Παροχή πληροφοριών προς τα αιρετά όργανα διοί¬ 
κησης και τις υπόλοιπες υπηρεσίες του Δήμου. 

5. Εξαγωγή περιοδικών στατιστικών καταστάσεων. 

6. Παροχή γραμματειακών υπηρεσιών στη Διεύθυνση 
(διακίνηση εισερχομένων / εξερχομένων εγγράφων, τή¬ 
ρηση αρχείων εγγράφων, δακτυλογράφηση και αναπα¬ 
ραγωγή κειμένων, αναπαραγωγή σχεδίων, παροχή γενι¬ 
κών πληροφοριών. 

7. Χειρισμός του μηχανογραφικού εξοπλισμού. 

8. Παροχή γενικών πληροφοριών προς τους δημότες 
για θέματα της Διεύθυνσης. 

9. Υποστήριξη του τμήματος ειδικού ένστολου προσω¬ 
πικού σε όλα τα θέματα που άπτονταιτων ειδικοτήτωντου 
επιστημονικού προσωπικού του. 

Καθήκοντα γραφείου αδειών λειτουργίας καταστημά¬ 
των υγειονομικού ενδιαφέροντος 

- Παραλαμβάνειόλαταπροβλεπόμενααπό Νόμους, δια¬ 
τάγματα και αποφάσεις Οργάνων του Δήμου δικαιολογη- 
τικά για έκδοση άδειας Ίδρυσης και Λειτουργίας Κατ/τος 
και τα διαβιβάζει στη Δ/νση Υγείας για γνωμοδότηση. 

- Παραλαμβάνει και διαβιβάζει στις Αρμόδιες Υπηρε¬ 
σίες αιτήσεις θεραπείας και ενστάσεις. 

- Χορηγεί στους ενδιαφερομένους μετά από θετική γνω¬ 
μοδότηση της Δ/νσης Υγείας τα δικαιολογητικά έγγραφα 
για έναρξη επιτηδεύματος στην αρμόδια Εφορία. 

- Εισηγείται στο αρμόδιο όργανο του Δήμου (Δημοτικό 
Συμβούλιο ή Δημαρχιακή Επιτροπή) την έκδοση της αι- 
τούμενης άδειας την οποία και κοινοποιεί στις Αρμόδιες 
Αρχές. 

- Παραλαμβάνει τα δικαιολογητικά για χορήγηση άδει¬ 
ας Λειτουργίας Μουσικών Οργάνων και τα διαβιβάζει στη 
Δ/νση Υγείας Θεσ/νίκης για γνωμοδότηση. 

- Εισηγείται στο αρμόδιο Όργανο τη χορήγηση της πα¬ 
ραπάνω άδειας και την κοινοποιεί στις Αρμόδιες Αρχές. 

- Δέχεται και διαβιβάζει στις αρμόδιες υπηρεσίες παρά¬ 
πονα πολιτών σχετικά με το αντικείμενο του γραφείου. 

- Εισηγείται στο Δημοτικό Συμβούλιο την ψήφιση κανο¬ 
νιστικών διατάξεων σχετικών με το αντικείμενο του γρα¬ 
φείου. 

- Εισηγείται μετά από τήρηση των νομίμων διαδικασιών: 

α) Στο Δήμαρχο για την προσωρινή αφαίρεση άδειας 

λειτουργίας καταστήματος, μετά από βεβαιωμένες παρα¬ 
βάσεις νόμων και διατάξεων, καθώς και τη σφράγιση αυ¬ 
τών, από το ορισμένο με απόφαση του Δ.Σ. όργανο και 

β) Στο αρμόδιο όργανο του Δήμου για τη σφράγιση κα¬ 
ταστήματος που λειτουργεί χωρίς άδεια της Δημοτικής 
Αρχής καθώς και τη σφράγιση του καταστήματος, (μετά 
από βεβαίωση αρμοδίων Αρχών), εάν έχουν τροποποιη¬ 
θεί ουσιαστικά οι όροι λειτουργίας του, ή έχει γίνει επέ¬ 
κτασή του ή έχει εκχωρηθεί το δικαίωμα του δικαιούχου 
της άδειας σε άλλα πρόσωπα. 

- Εισηγείται ακυρώσεις αδειών ίδρυσης και λειτουργίας 
καταστημάτων, μετά από αίτηση των ενδιαφερομένων και 
κοινοποιεί στις αρμόδιες αρχές τις ακυρωτικές αποφά¬ 
σεις. 

- Ζητεί την έγγραφη ενημέρωση: 

α) Από την Οικονομική Υπηρεσία του Δήμου για τις οι¬ 
κονομικές οφειλές των επιχειρήσεων προς το Δήμο. 

β) ΑπότηνΤεχνική Υπηρεσίατου Δήμου για το δικαίωμα 
χρήσης πεζοδρομίου ή δημοτικού κοινόχρηστου χώρου. 

- Συνεργάζεται με τη Δημοτική Αστυνομία για την άσκη¬ 
ση των αρμοδιοτήτων του γραφείου. 

- Συνεργάζεται με τις αρμόδιες Επιτροπές του Δ.Σ., 
όταν αυτό παραγγελθεί από όργανα του Δήμου. 

- Προβαίνει σε κάθε ενέργεια που στοχεύει στην καλύ¬ 
τερη συνεργασία μεταξύ Δήμου και Πολιτών. 

- Παρακολουθεί την τήρηση των όρων λειτουργίας των 
καταστημάτων Υγειονομικού ενδιαφέροντος και αναφέ- 
ρεται για κάθε παράβαση κατά των χρηστών ηθών και της 
αλλοίωσης του φυσικού, πολιτιστικού και κοινωνικού πε¬ 
ριβάλλοντος του Δήμου. 

- Τηρεί το αρχείο χορηγουμένων αδειών λειτουργίας 
καταστημάτων υγειονομικού ενδιαφέροντος και υποβάλ¬ 
λει κάθε τρίμηνο κατάσταση διενεργουμένων ελέγχων με 
τα αποτελέσματα αυτών. 

ΑΥΤΟΤΕΛΕΣ ΓΡΑΦΕΙΟ ΠΡΟΓΡΑΜΜΑΤΙΣΜΟΥ ΚΑΙ ΑΝΑ¬ 
ΠΤΥΞΗΣ 

- Συντονίζει την ευρύτερη αναπτυξιακή πολιτική του Δή¬ 
μου και εισηγείται για το σχεδίασμά της πολιτικής αυτής 
και παρακολουθεί την πορεία υλοποίησης των αποφάσε¬ 
ων του Δημοτικού Συμβουλίου. 

- Είναι το κύριο τεχνοκρατικό όργανο της διοίκησης που 
εξετάζει και συμβουλεύει για όλα τα μεγάλα θέματα του 
Δήμου, την ανάπτυξη των υπαρχουσών και την εισαγωγή 
νέων υπηρεσιών. 

- Εισηγείται για το αναγκαίο επίπεδο πόρων του Δήμου 
και εκπονεί το μακροπρόθεσμο πρόγραμμα για τη χρήση 
των πόρων στις διάφορες υπηρεσίες που προσφέρει ο 
Δήμος. (Ανάγκη ύπαρξης Στρατηγικού Σχεδίου Ανάπτυ¬ 
ξης του Δήμου Συκεών). 

- Είναι ενήμερο και συμβουλεύει για τα εξής θέματα: Το 
περιεχόμενο του προϋπολογισμού επενδύσεων και προ¬ 
ϋπολογισμού εσόδων, τα θέματα που επηρεάζουν τους 
πόρους του Δήμου, το έμψυχο υλικό και την οργάνωση 
των υπηρεσιών, τις τυχόν επιδράσεις και επιπλοκές που 
ασκεί στους πολίτες η πολιτική και το σχέδιο ανάπτυξης 
που εφαρμόζει το Δημοτικό Συμβούλιο, παρακολουθεί 
και ενημερώνει για την εφαρμογή του συνολικού προ¬ 
γράμματος του Δήμου μέσα στα πλαίσια των αποφάσεων 
του Δημοτικού Συμβουλίου, στηρίζει τις επιχειρηματικές 
πρωτοβουλίες του Δήμου. 

- Ανιχνεύει τις προοπτικές της ΕΟΚ και τις δυνατότητες 
αξιοποίησης Ευρωπαϊκών προγραμμάτων και πόρων. 


- Συνεργάζεται άμεσα με το γραφείο Ειδικών Συμβού¬ 
λων και Συνεργατών. 

ΑΥΤΟΤΕΛΕΣ ΓΡΑΦΕΙΟ ΤΥΠΟΥ ΚΑΙ ΔΗΜΟΣΙΩΝ ΣΧΕΣΕ¬ 
ΩΝ 

- Ενημερώνει τους δημότες για την αποστολή του Δή¬ 
μου και προβάλλει τις δραστηριότητές του. 

- Παρακολουθεί τα δημοσιεύματα του τύπου που αφο¬ 
ρούν το Δήμο, ενημερώνει το Δήμαρχο για αυτά και ειση- 
γείταιτις σχετικές απαντήσεις. 

- Φροντίζει για την εκτύπωση και έγκαιρη αποστολή προ¬ 
σκλήσεων για τη διακόσμηση κ.λπ.των δημοτικών χώρων. 

- Τηρεί το βιβλίο και αρχείο των επίσημων Δημοτών, επί¬ 
σημων προσώπων, διαφόρων σωματείων κ.λπ. και Εθνι¬ 
κών και τοπικών γιορτών. 

- Καταρτίζει τα προγράμματα δεξιώσεων, τελετών, 
γιορτών, φιλοξενίας κ.λπ. 

- Ενημερώνει το Δήμαρχο για τις εκδηλώσεις των δια¬ 
φόρων αρχών, σωματείων κ.λπ. 

- Διεκπεραιώνει ότι έχει σχέση με κοινωνική πολιτική και 
πολιτιστικές εκδηλώσεις. 

- Συλλέγει τις αποστελλόμενες στο Δήμο εκδόσεις, 
αξιολογεί τη χρησιμότητα αυτών, ανάλογα με το εάν εν¬ 
διαφέρει ή όχι το Δήμο. 

- Επιμελείται για τη σύνταξη και έκδοση ενημερωτικών 
εντύπων. 

ΑΥΤΟΤΕΛΕΣ ΓΡΑΦΕΙΟ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ 
ΠΡΟΝΟΙΑΣ 

- Συνεργάζεται με τη διοίκηση του Δήμου και συμβάλλει 
στην αντιμετώπιση τυχόν ψυχολογικών, ατομικών ή οικο¬ 
γενειακών προβλημάτων δημοτών, σεβόμενο την προσω¬ 
πικότητα, αξιοπρέπεια και τα δικαιώματα αυτών. 

- Επικοινωνεί με τους τοπικούς παράγοντες της περιο¬ 
χής του Δήμου, με σκοπό τη διαφώτιση και συμμετοχή 
τους στο πρόγραμμα δράσης του γραφείου. 

- Οργανώνει βάσει εγκεκριμένου προγράμματος διάφο¬ 
ρες εκδηλώσεις, ψυχαγωγικές, μορφωτικές κ.λπ. του Δή¬ 
μου, στα πλαίσια μιας καλής συνεργασίας με τους δημό¬ 
τες ή διάφορους ιδιώτες εθελοντές και αντιμετωπίζει 
κάθε έκτακτο θέμα ή περιστατικό που αφορά τη δραστη¬ 
ριότητα και λειτουργία του γραφείου. 

- Συνεργάζεται με τα Νομικά πρόσωπα του Δήμου, που 
αναπτύσσουν δραστηριότητα στον κοινωνικό τομέα 
(Κ.Α.Π.Η.), με σκοπό την καλύτερη εξυπηρέτηση των δη¬ 
μοτών, μέσω ενός κοινού προγράμματος δράσης στα θέ¬ 
ματα κοινωνικής προστασίας των δημοτών, καθώς και με 
το αυτοτελές γραφείο ανάπτυξης και προγραμματισμού 
του Δήμου. 

- Συμμετέχει σε όλα τα οργανωτικά θέματα κοινωνικής 
δράσης του Δήμου, συγκεντρώνει και επεξεργάζεται τα 
αναγκαία κοινωνικά, στατιστικά στοιχεία, παρέχει τις ανα¬ 
γκαίες πληροφορίες στους αρμόδιους δημόσιους φορείς 
και εισηγείται στη διοίκηση του Δήμου, για κάθε θέμα κοι¬ 
νωνικής συμπαράστασης και προστασίας δημοτών αυτού. 

- Επισημαίνει περιπτώσεις δημοτών που χρειάζονται ια¬ 
τρική παρακολούθηση σε θέματα ψυχικής υγιεινής και 
παρέχει σχετικές οδηγίες και πληροφορίες για την αντι¬ 
μετώπισή τους. 

- Παρακολουθεί και διεκπεραιώνει την αλληλογραφία του 
γραφείου και τηρεί αρχείο δημοτών με ειδικές ανάγκες. 

- Διεκπεραιώνει κάθε άλλη σχετική με το γραφείο εργα¬ 
σία, που ανατίθεται σ’ αυτό από τα όργανα διοίκησης του 
Δήμου. 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ΟΡΓΑΝΙΚΩΝ ΜΟ¬ 
ΝΑΔΩΝ 

1. Προϊστάμενοι Διευθύνσεων 

- Προΐστανται όλων των Τμημάτων που υπάγονται στην 
αρμοδιότητάτους. 

- Παρακολουθούν και ελέγχουν την υπηρεσιακή συμπε¬ 
ριφορά και την απόδοση των υπαλλήλων της Δ/νσης. 

- Καθοδηγούν τους Προϊσταμένους τωντμημάτων στην 
εκτέλεση των καθηκόντων τους και ενημερώνουν αυτούς 
στην τήρηση των νόμων, των διαταγμάτων, των αποφά¬ 
σεων κ.λπ. 

- Ενημερώνονται για την εισερχόμενη και εξερχόμενη 
αλληλογραφία της Δ/νσης που προΐστανται, τη χαρακτη¬ 
ρίζουν και την κατανέμουν στα αρμόδια Τμήματα δίνο¬ 
ντας τις αναγκαίες οδηγίες για τις ακολουθητέες ενέρ¬ 
γειες. 

- Μονογράφουν τα έγγραφα αλληλογραφίας που συ- 
ντάσσονται από τους Προϊσταμένους των τμημάτων της 
Δ/νσήςτους. 

- Παρακολουθούν τηνπορεία κάθε σχετικού με τη Δ/νση 
θέματος. 

- Εισηγούνται θέματα της αρμοδιότητάς τους στο Δή¬ 
μαρχο, το Δημοτικό Συμβούλιο και τη Δημαρχιακή Επι¬ 
τροπή. 

- Συντάσσουν τις ετήσιες εκθέσεις αξιολόγησης για 
τους Προϊσταμένους των Τμημάτων που υπάγονται σ’ αυ¬ 
τούς και διατυπώνουν τη γνώμη τους ως δεύτεροι κριτές 
στις εκθέσεις των υπόλοιπων υπαλλήλων. 

2. Προϊστάμενοι Τμημάτων. 

- Προΐστανται όλων των γραφείων του τμήματός τους. 

- Παρακολουθούν τη νομοθεσία και νομολογία και ενη¬ 
μερώνουν ανάλογα τα γραφεία του τμήματος. 

- Παρακολουθούν τις ώρες προσέλευσης καιαποχώρη- 
σηςτου προσωπικού του τμήματος και ενημερώνουν ανά¬ 
λογα τους αρμόδιους Δ/ντές ή το Δήμαρχο. 

- Ελέγχουν και θεωρούν με μονογραφή άλατα έγγραφα 
που συντάσσονται από γραφεία του τμήματος. 

- Εισηγούνται στο Δημοτικό Συμβούλιο δια του Δημάρ¬ 
χου τα θέματα που έχουν σχέση με το τμήμα τους. 

- Ασκούν αρμοδιότητες που τους έχουν ανατεθεί σύμ¬ 
φωνα με το Νόμο ή κατ’ εξουσιοδότηση. 

- Ευθύνονταιγιατην καλή λειτουργία του τμήματος που 
προΐστανται και αναλαμβάνουν προσωπικά, αν χρειαστεί, 
το χειρισμό σημαντικών υπηρεσιακών θεμάτων. 

3. Προϊστάμενοι Αυτοτελών Γραφείων. 

- Προΐστανται της υπηρεσιακής των μονάδας και υπά¬ 
γονται απευθείας στις εντολές του Δημάρχου. 

- Είναι συνυπεύθυνοι για την εργασία των υπαλλήλων 
του Γ ραφείου των, την οποία παρακολουθούν και θεω¬ 
ρούν. 

- Παρακολουθούν τη νομοθεσία και νομολογία που 
αφορά το Γ ραφείο τους. 

- Ελέγχουν και θεωρούν με μονογραφή άλατα έγγραφα 
που συντάσσονται από το Γ ραφείο τους. 

- Εισηγούνται στο Δήμαρχο για θέματα που έχουν σχέση 
με το Γ ραφείο τους και ασκούν αρμοδιότητες που τους 
έχουν ανατεθεί σύμφωνα με το Νόμο ή κατ’ εξουσιοδότηση. 

Άρθρο 8ο 

- Κάθε υπάλληλος του Δήμου, οφείλει να απασχολείται 
και να εκτελεί το Υπηρεσιακό του καθήκον, με επιμέλεια 
και ζήλο, να εκτελεί κάθε υπηρεσία που ανατίθεται σ’ αυ¬ 
τόν, από τον Προϊστάμενό του, ταχέως και σύμφωνα με 
τις υποδείξεις και τις οδηγίες του. 

- Έχει μαζί με τον προϊστάμενο του τμήματός του, την 
οριζόμενη ευθύνη από τον Κώδικα Δημοτικών και Κοινοτι¬ 
κών Υπαλλήλων, ως προς το σύννομο του περιεχομένου 
κάθε ενέργειάς του. 

- Εκτελεί πέρα από τις γενικές αρμοδιότητες που ορίζει 
ο παρών οργανισμός και κάθε άλλη εργασία που ήθελε ει- 


δικώτερα ανατεθεί σ’ αυτόν από τον Προϊστάμενο του 
Τμήματος. 

Άρθρο 9ο 

Κατανομή Προσωπικού 

Η κατανομή του Προσωπικού στις διάφορες υπηρεσια¬ 
κές μονάδες γίνεται με απόφαση του Δημάρχου, ανάλογα 
με τις ανάγκες αυτών, τα προσόντα των υπαλλήλων, την 
πείρα και τις γνώσεις που έχουν σε ειδικά αντικείμενα. 

Κατά την κατανομή θα εξετάζονται τυχόν ειδικές ανά¬ 
γκες των υπαλλήλων μητέρων ανήλικων τέκνων, εγκύων 
γυναικών και ο τόπος διαμονής αυτών. 

Προϊστάμενοι Διευθύνσεων, Τμημάτων και Γραφείων 
ορίζονται με απόφαση Δημάρχου οι κρινόμενοι από το αρ¬ 
μόδιο Υπηρεσιακό Συμβούλιο υπάλληλοι, αναπληρούμε- 
νοι σε περίπτωση απουσίας, κωλύματος, σύστασης ή κέ¬ 
νωσης θέσης, από τον κατά βαθμό και αρχαιότητα αμέ¬ 
σως επόμενο υπάλληλο της αυτής υπηρεσίας. 

Άρθρο 10ο 

1. Πέρα από τις καθοριζόμενες με τον παρόντα οργανι¬ 
σμό αρμοδιότητες των επί μέρους τμημάτων, γραφείων 
και υπηρεσιών μπορεί το Δημοτικό Συμβούλιο ν’ αναθέτει 
σ’ αυτά με απόφασή του κάθε αρμοδιότητα που τυχόν πα- 
ραλείφθηκε ή νέα αντικείμενα και αρμοδιότητες που με¬ 
ταβιβάζονται στην Τοπική Αυτοδιοίκηση. 

2. Για λόγους εύρυθμης λειτουργίας της δημοτικής 
υπηρεσίας και καλύτερης εξυπηρέτησηςτου κοινού, μπο¬ 
ρεί ο Δήμαρχος να μεταφέρει με απόφασή του μία ή πε¬ 
ρισσότερες αρμοδιότητες από ένα γραφείο σε άλλο, ανά¬ 
λογο με τις ανάγκες που δημιουργούνται κάθε φορά. 

Άρθρο 11ο 

Ταμίας του Δήμου ορίζεται με απόφαση Δημάρχου 
οποιοσδήποτε τακτικός διοικητικός υπάλληλος του Δή¬ 
μου που έχει μονιμοποιηθεί. 

Άρθρο 12ο 

Τα τυπικά προσόντα διορισμού, τα καθήκοντα οι περιο¬ 
ρισμοί, ο χρόνος εργασίας, η αστική ευθύνη, τα δικαιώ¬ 
ματα, οι άδειες, οι μεταβολές στην υπηρεσιακή κατάστα¬ 
ση, το προβάδισμα, οι ηθικές αμοιβές, τα πειθαρχικά αδι¬ 
κήματα, οι ποινές, η λύση της υπαλληλικής σχέσης, η 
νοσηλεία, οι αποδοχές, τα έξοδα κηδείας, οι αποζημιώ¬ 
σεις λόγω αποχώρησης από την υπηρεσία του προσωπι¬ 
κού, που προβλέπεται από τον παράγοντα οργανισμό, 
διέπονται από τις εκάστοτε ισχύουσες διατάξεις Νόμων, 
Διαταγμάτων και Υπουργικών Αποφάσεων. 

Δαπάνη που προκαλείται από την τροποποίηση του 
Ο.Ε.Υ. 

Από τις διατάξεις της απόφασης τροποποίησης του 
Ο.Ε.Υ. προκαλείται δαπάνη σε βάρος του προϋπολογι¬ 
σμού του Δήμου Συκεών ύψους 2.000.000 ευρώ περίπου 
για το τρέχον και για κάθε ένα από τα επόμενα χρόνια. Για 
την κάλυψη της δαπάνης αυτής έχουν εγγράφει οι ανα¬ 
γκαίες πιστώσεις στους Κ.Α. 01/111.1,05/111.1,05/112.1, 
15/112.2,15/111.1,40/111.1,45/111.1,70/111.1 του προ¬ 
ϋπολογισμού τρέχοντος έτους του Δήμου Συκεών. 

Γιατην κάλυψη κάθε νέας θέσης θα ψηφίζεται και η αντί¬ 
στοιχη πίστωση για τη θέση που αφορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Μαρτίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΕΛΕΝΗ ΠΑΡΖΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




